open-index/open-wikipedia-markdown huggingface dataset:
ম্খাস-গ্রুব-র্গ্যা-ম্ত্শো

**ম্খাস-গ্রুব-র্গ্যা-ম্ত্শো** (), (১লা নভেম্বর, ১৮৩৮ – ৩১শে জানুয়ারী, ১৮৫৬) তিব্বতী বৌদ্ধধর্মের অন্যতম প্রধান ধর্মসম্প্রদায় দ্গে-লুগ্স ধর্মসম্প্রদায়ের একাদশ দলাই লামা ছিলেন।

## জন্ম
ম্খাস-গ্রুব-র্গ্যা-ম্ত্শো ১৮৩৮ খ্রিষ্টাব্দের ১লা নভেম্বর তিব্বতের খাম্স অঞ্চলে ম্গার-থাং () বৌদ্ধবিহারের নিকটে একটি ছোট শহরে জন্মগ্রহণ করেন। তার পিতার নাম ছিল ত্শে-দ্বাং-দোন-গ্রুব () এবং মাতার নাম ছিল গ্যুং-দ্রুং-বু-খ্রিদ ()।

## দলাই লামা হিসেবে চিহ্নিতকরণ
১৮৪১ খ্রিষ্টাব্দে ঙ্গাগ-দ্বাং-'জাম-দ্পাল-ত্শুল-খ্রিম্স-র্গ্যা-ম্ত্শো () নামক তিয়াত্তরতম দ্গা'-ল্দান-খ্রি-পা ম্খাস-গ্রুব-র্গ্যা-ম্ত্শোকে দশম দলাই লামার পুনর্জন্ম রূপে চিহ্নিত করেন এবং তাকে লাসা শহরে নিয়ে আসা হয়। চিং সরকারের পক্ষ থেকে গ্সের-বুম-স্ক্রুগ-পা () পদ্ধতির মাধ্যমে তাকে একাদশ দলাই লামা রূপে নিশ্চিত করা হয়। ১৮৪২ খ্রিষ্টাব্দে পাঁচ বছর বয়সে তাকে একাদশ দলাই লামা হিসেবে অধিষ্ঠিত করা হয়। ১৮৪৮ খ্রিষ্টাব্দে সপ্তম পাঞ্চেন লামা তাকে শিক্ষার্থীর শপথ প্রদান করেন।

## গ্রীষ্মকালীন আবাসস্থল প্রতিষ্ঠা
১৮৪৮ খ্রিষ্টাব্দে ম্খাস-গ্রুব-র্গ্যা-ম্ত্শোর পৃষ্ঠপোষকতায় নোরবুলিংকা প্রাসাদ চত্বরের মধ্যে দ্বু-গ্যাব-গ্জিম-ছুং () নামক একটি প্রাসাদভবন নির্মিত হয়। এই নতুন প্রাসাদ দলাই লামার গ্রীষ্মকালীন বাসস্থান হিসেবে তৈরী করা হয়। ১৮৪৯ খ্রিষ্টাব্দে ঝো'ই-স্তোন () উৎসবের সময় এই প্রাসাদের উদ্বোধন করা হয়। এই উৎসব একটি ভারতীয় বৌদ্ধ রীতির ওপর ভিত্তি করে শুরু হয়েছিল। এই রীতি অনুসারে, প্রতি বৌদ্ধ ভিক্ষুকে গ্রীষ্মকালীন সাধনার জন্য এক বাটি করে দুধ ও দই দান করা হত। পঞ্চম দলাই লামার আমলে এই রীতি একটি সামাজিক উৎসবে পরিণত হয়। ১৮৪৯ খ্রিষ্টাব্দে এই উৎসবের দিনেই নতুন প্রাসাদ ভবনের উদ্বোধন হওয়ায় এই দিনটি  গ্রীষ্মকালে দলাই লামার পোতালা প্রাসাদ থেকে নোরবুলিংকা প্রাসাদে যাত্রার দিন হিসেবেও অনুষ্ঠিত হতে থাকে।

## শেষ জীবন
ম্খাস-গ্রুব-র্গ্যা-ম্ত্শো সে-রা, দ্রেপুং এবং দ্গা'-ল্দান বৌদ্ধবিহার বিশ্ববিদ্যালয়ে শিক্ষালাভ করেন। 'জাম-দ্পাল-ত্শুল-খ্রিম্স () নামক বাহাত্তরতম দ্গা'-ল্দান-খ্রি-পা, ঙ্গাগ-দ্বাং-ব্লো-ব্জাং-ব্স্তান-পা'ই-র্গ্যাল-ম্ত্শান () নামক নবম র্তা-ত্শাগ-র্জে-দ্রুং () প্রভৃতি বিখ্যাত লামারা তার শিক্ষক হিসেবে দায়িত্ব গ্রহণ করেন। ১৮৫৪ খ্রিষ্টাব্দে চিং সম্রাট দাওগুয়াং তাকে তিব্বতের শাসনক্ষমতা গ্রহণের জন্য নির্দেশ দেন, কিন্তু ১৮৫৬ খ্রিষ্টাব্দের ৩১শে জানুয়ারী ম্খাস-গ্রুব-র্গ্যা-ম্ত্শো মৃত্যুবরণ করেন।

## তথ্যসূত্র

## আরো পড়ুন

* Khetsun Sangpo. 1973. Biographical Dictionary of Tibet and Tibetan Buddhism. Dharamsala: LTWA, vol. 6, p.&nbsp;357.
*Maher, Derek. 2005. “The Eleventh Dalai Lama, Kedrup Gyatso.” In The Dalai Lamas: A Visual History. Martin Brauen, ed..  London: Serindia, pp.&nbsp;133–134.
*Mullin, Glenn H. (2001). *The Fourteen Dalai Lamas: A Sacred Legacy of Reincarnation*, pp.&nbsp;361–367. Clear Light Publishers. Santa Fe, New Mexico. .

বিষয়শ্রেণী:১৮৩৮-এ জন্ম
বিষয়শ্রেণী:১৮৫৬-এ মৃত্যু
বিষয়শ্রেণী:দলাই লামা
বিষয়শ্রেণী:দালাই লামা
'ফ্রিন-লাস-র্গ্যা-ম্ত্শো (দ্বাদশ দলাই লামা)

**'ফ্রিন-লাস-র্গ্যা-ম্ত্শো** (), (২৬শে জানুয়ারী, ১৮৫৭ – ২৫শে এপ্রিল, ১৮৭৫) তিব্বতী বৌদ্ধধর্মের অন্যতম প্রধান ধর্মসম্প্রদায় দ্গে-লুগ্স ধর্মসম্প্রদায়ের দ্বাদশ দলাই লামা ছিলেন।

## জন্ম
'ফ্রিন-লাস-র্গ্যা-ম্ত্শো ১৮৫৭ খ্রিষ্টাব্দের ২৬শে জানুয়ারি তিব্বতের 'ওল-খা-র্দ্জিং-ফ্যি () নামক স্থানে জন্মগ্রহণ করেন। তার পিতার নাম ছিল ফুন-ত্শোগ্স-ত্শে-দ্বাং () এবং মাতার নাম ছিল ত্শে-রিং-গ্যু-স্গ্রোন ()। তার জ্যৈষ্ঠ ভ্রাতার নাম ছিল য়ে-শেস-নোর-বু ()।

## দলাই লামা হিসেবে চিহ্নিতকরণ
একাদশ দলাই লামার পুনর্জন্ম রূপে যে তিনটি শিশুকে প্রার্থী হিসেবে বিবেচনা করা হয়, তাদের মধ্যে একজন ছিলেন 'ফ্রিন-লাস-র্গ্যা-ম্ত্শো। এই তিনটি শিশুকে লাসা শহরে নিয়ে আসা হয় এবং চিং সরকারের পক্ষ থেকে গ্সের-বুম-স্ক্রুগ-পা () পদ্ধতির মাধ্যমে 'ফ্রিন-লাস-র্গ্যা-ম্ত্শোকে দ্বাদশ দলাই লামা রূপে নিশ্চিত করা হয়। ১৮৬০ খ্রিষ্টাব্দে তাকে দ্বাদশ দলাই লামা হিসেবে আনুষ্ঠানিক ভাবে অধিষ্ঠিত করা হয়।

## পরবর্তী জীবন
১৮৬৪ খ্রিষ্টাব্দে তার শিক্ষক ব্লো-ব্জাং-ম্খ্যেন-রাব-দ্বাং-ফ্যুগ () নামক ছিয়াত্তরতম দ্গা'-ল্দান-খ্রি-পা তাকে শিক্ষার্থীর শপথ প্রদান করেন। তিনি সে-রা, দ্রেপুং এবং দ্গা'-ল্দান বৌদ্ধবিহার বিশ্ববিদ্যালয়ে শিক্ষালাভ করেন। ১৮৭৩ খ্রিষ্টাব্দে তিনি তিব্বতের শাসনক্ষমতা গ্রহণ করেন। এই কাজে ব্যাম্স-পা-র্গ্যা-ম্ত্শো () নামক তৃতীয় ফুর-ল্চোগ () উপাধিধারী বৌদ্ধ লামা তার সহায়ক হন। ১৮৭৫ খ্রিষ্টাব্দের ২৫শে এপ্রিল মাত্র আঠারো বছর বয়সে 'ফ্রিন-লাস-র্গ্যা-ম্ত্শো পোতালা প্রাসাদে মৃত্যুবরণ করেন।

## তথ্যসূত্র

## আরো পড়ুন

* Maher, Derek. 2005. “The Twelfth Dalai Lama, Trinle Gyatso.” In The Dalai Lamas: A Visual History. Martin Brauen, ed. London: Serindia, pp.&nbsp;134–135.
* Mullin, Glenn H. (2001). *The Fourteen Dalai Lamas: A Sacred Legacy of Reincarnation*, pp.&nbsp;367–375. Clear Light Publishers. Santa Fe, New Mexico. .

বিষয়শ্রেণী:১৮৫৭-এ জন্ম
বিষয়শ্রেণী:১৮৭৫-এ মৃত্যু
বিষয়শ্রেণী:দলাই লামা
বিষয়শ্রেণী:দালাই লামা
আবদুল্লাহ ইবনে রাওয়াহা

**আবদুল্লাহ ইবনে রাওয়াহা** (রাঃ) ছিলেন রাসুলুল্লাহ (সা.)-এর একজন বিখ্যাত সাহাবী, যিনি ইসলামের জন্য জীবন উৎসর্গ করেন। তিনি একজন প্রতিভাবান **কবি**ও ছিলেন এবং তার কবিতার মাধ্যমে মুসলমানদের উজ্জীবিত করতেন। তিনি ইসলামের প্রথম যুগে গুরুত্বপূর্ণ সামরিক অভিযানে অংশগ্রহণ করেন এবং যুদ্ধক্ষেত্রে বীরত্ব প্রদর্শন করেন।

## জীবনী
আবদুল্লাহ ইবনে রাওয়াহা (রাঃ) ইয়াসরিবে (বর্তমান মদিনা) জন্মগ্রহণ করেন। তিনি আনসারদের **খাজরাজ** গোত্রের সদস্য ছিলেন এবং ইসলাম গ্রহণের পর রাসুলুল্লাহ (সা.)-এর অন্যতম ঘনিষ্ঠ সাহাবীতে পরিণত হন। তিনি দ্বিতীয় আকাবা সন্ধির অন্যতম প্রতিনিধি ছিলেন এবং ইসলামের প্রচারে গুরুত্বপূর্ণ ভূমিকা রাখেন।

## কবিতা ও ভাষণ
আবদুল্লাহ ইবনে রাওয়াহা ছিলেন একজন চমৎকার কবি। তিনি যুদ্ধক্ষেত্রে মুসলমানদের উজ্জীবিত করার জন্য কবিতা আবৃত্তি করতেন। তার কবিতাগুলো রাসুলুল্লাহ (সা.) এবং ইসলামের মহত্ব বর্ণনা করত। নবী (সা.) তার কবিতাকে উৎসাহিত করতেন এবং বলতেন, "তার কথাগুলো শত্রুদের বিরুদ্ধে তলোয়ারের চেয়েও শক্তিশালী।"

## সামরিক অভিযানে অংশগ্রহণ
আবদুল্লাহ ইবনে রাওয়াহা (রাঃ) বহু গুরুত্বপূর্ণ সামরিক অভিযানে অংশগ্রহণ করেন, যার মধ্যে উল্লেখযোগ্য হলো:
* **বদর যুদ্ধ**: ইসলামের প্রথম গুরুত্বপূর্ণ যুদ্ধে তিনি সাহসিকতার পরিচয় দেন।
* **উহুদ যুদ্ধ**: এই যুদ্ধে তিনি মুসলমানদের উজ্জীবিত করতে গুরুত্বপূর্ণ ভূমিকা রাখেন।
* **খন্দক যুদ্ধ**: কুরাইশদের বিরুদ্ধে তিনি প্রতিরোধ গড়ে তুলতে সহায়তা করেন।
* **মুতাহ যুদ্ধ**: এই যুদ্ধে তিনি ইসলামের সেনাবাহিনীর **তৃতীয়** প্রধান সেনাপতি হিসেবে দায়িত্ব পালন করেন এবং যুদ্ধক্ষেত্রে শাহাদাত বরণ করেন।

## শাহাদাত
৬২৯ খ্রিস্টাব্দে মুতাহ যুদ্ধে আবদুল্লাহ ইবনে রাওয়াহা (রাঃ) বাইজেন্টাইন বাহিনীর বিরুদ্ধে লড়াই করতে গিয়ে শাহাদাত বরণ করেন। তিনি ইসলামের প্রথম সেনাপতিদের একজন হিসেবে ইতিহাসে স্মরণীয় হয়ে আছেন। তার মৃত্যু মুসলমানদের জন্য এক বিরাট শূন্যতা সৃষ্টি করেছিল।

## তথ্যসূত্র

## বহিঃসংযোগ
* Sunnah.com - Hadith Collection
* Encyclopaedia Britannica

বিভাগ:আরব ইতিহাস
বিভাগ:সাহাবী
বিভাগ:ইসলামের ইতিহাস
বিষয়শ্রেণী:সাহাবা
মুহাজিরুন

***মুহাজিরুন*** (, একবচনে , ) ছিলেন ইসলাম গ্রহণকারী এবং ইসলামের নবী মুহাম্মদ-এর পরামর্শদাতা ও আত্মীয়-স্বজন, যারা মক্কা থেকে মদিনায় হিজরত করেন। ইসলামে এই ঘটনাকে *[[হিজরত]]* নামে অভিহিত করা হয়। মদিনার প্রারম্ভিক মুসলিমদের বলা হয় *[[আনসার (ইসলাম)|আনসার]]* অর্থাৎ "সহযোগী"।

## মুহাম্মদের সময়কালে

হামযার নেতৃত্বে পরিচালিত প্রথম ব্যর্থ কাফেলা অভিযানের প্রায় এক মাস পরে, মুহাম্মদ ৬০ জন মুহাজিরকে নিয়ে একটি অভিযান পরিচালনার দায়িত্ব দেন উবায়দাহকে। এই দলটি সিরিয়া থেকে ফেরা একটি কুরাইশ কাফেলাকে লক্ষ্য করে অভিযান চালায়। কাফেলাটি একশ জন রক্ষীর দ্বারা সুরক্ষিত ছিল এবং এর নেতা ছিলেন আবু সুফিয়ান ইবনে হারব। মুসলিম বাহিনী হিজাজ অঞ্চলের থানিয়াতুল-মুররা নামক একটি পানির স্থানে পৌঁছায়। যদিও কোনো যুদ্ধ হয়নি, কারণ কুরাইশরা মুসলিমদের উপস্থিতি থেকে অনেক দূরে ছিল। তবুও, সা‘দ ইবনে আবি ওয়াক্কাস কুরাইশদের দিকে একটি তীর নিক্ষেপ করেন। এটিকে ইসলামের প্রথম তীর হিসেবে ধরা হয়। এই হঠাৎ আক্রমণ সত্ত্বেও, যুদ্ধ সংঘটিত হয়নি এবং মুসলিমরা খালি হাতে ফিরে আসে। কেউ কেউ মনে করেন উবায়দাহই প্রথম ইসলামী পতাকা বহন করেন, আবার অন্যরা বলেন হামজা প্রথম পতাকা ধারণ করেন।

তৃতীয় অভিযানে নেতৃত্ব দেন সা‘দ ইবনে আবি ওয়াক্কাস। তাঁর দলে প্রায় ২০ জন মুহাজির ছিলেন। এই অভিযানটি আগের অভিযানের প্রায় এক মাস পরে সংঘটিত হয়। সা‘দ ও তাঁর সঙ্গীরা খাররার উপত্যকায় মক্কামুখী সিরিয়ার কাফেলা আক্রমণের জন্য ওত পেতে থাকেন। তবে কাফেলাটি আগেই পার হয়ে যায় এবং মুসলিমরা যুদ্ধ না করেই মদিনায় ফিরে আসেন।

চতুর্থ অভিযান, যা ওয়াদ্দানের অভিযান নামে পরিচিত, এটি ছিল প্রথম আক্রমণাত্মক অভিযান যেখানে মুহাম্মদ নিজে অংশগ্রহণ করেন। এই অভিযানে প্রায় ৭০ জন সৈন্য অংশ নেন, যাদের অধিকাংশই মুহাজির ছিলেন। হিজরতের প্রায় এক বছর পর, মুহাম্মদ নিজেই ওয়াদ্দান (বা আল-আবওয়া) অঞ্চলে একটি কাফেলা আক্রমণে নেতৃত্ব দেন। উদ্দেশ্য ছিল কুরাইশদের কাফেলা থামানো। তবে এই অভিযানে কোনো কুরাইশ কাফেলার মুখোমুখি হননি তাঁরা।

পঞ্চম অভিযান ছিল বুওয়াত অভিযান; এটি-ও মুহাম্মদ নিজেই পরিচালনা করেন। আবওয়া অভিযানের এক মাস পরে মুহাম্মদ আনুমানিক ২০০ জন সৈন্য নিয়ে বের হন, যাদের মধ্যে মুহাজির ও আনসার উভয়েই ছিলেন। এই অভিযান ছিল কুরাইশ বণিকদের কাফেলার পথ বরাবর বুওয়াত অঞ্চলে। অভিযানে প্রায় ১,৫০০ উট ছিল, এবং কুরাইশ নেতা উমাইয়া ইবনে খালাফ এই কাফেলার নেতৃত্ব দেন। এইসব কাফেলা অভিযানের উদ্দেশ্য ছিল মক্কা থেকে হিজরত করার সময় মুসলিমদের যে সম্পদ জোরপূর্বক ছিনিয়ে নেওয়া হয়েছিল, তা পুনরুদ্ধার করা। কুরাইশরা মুসলিমদের সম্পদ বাজেয়াপ্ত করে তা বিক্রি করে দেয়। ওই কাফেলার সাথে ১০০ জন কুরাইশ সদস্য ও ২,৫০০টি উট ছিল।

## তালিকা

*আবু বকর
*উমর ইবনুল খাত্তাব
*উসমান ইবনে আফফান
*আলি ইবনে আবি তালিব
*আবু জর আল-গিফারী
*সালমান আল ফারিসী
*বিলাল ইবনে রাবাহ
*খুনাইস ইবনে হুজায়ফা
*মিকদাদ ইবনে আসওয়াদ
*আম্মার ইবনে ইয়াসির
*আবু বুরাইদা আল আসলামি
*খালিদ ইবনে সাইদ

## আরও দেখুন
*সাহাবী

## তথ্যসূত্র


বিষয়শ্রেণী:আরবি শব্দ ও বাক্যাংশ
বিষয়শ্রেণী:আরব গোষ্ঠী
বিষয়শ্রেণী:মুহাজির
বিষয়শ্রেণী:হিজরত
বিষয়শ্রেণী:ইসলামি পরিভাষা
আনসার সাহাবা (ইসলাম)

**আন্সার** ( **) একটি ইসলামী পরিভাষা যা দ্বারা হিজরতের পর মুহাম্মদ ও মুহাজিরুনদেরকে সাহায্য করা মদিনার মুসলিমদের বোঝানো হয়। আন্সাররা মূলত দুটি গোত্রের লোক ছিলেন(এই দুটি গোত্র একত্রে বানু ক্বায়লাহ্ গোত্র বলা হয়ে থাকে)। এগুলো হল বানু আউস ও বানু খাযরাজ।

## তালিকা

নিম্নে কতিপয় আন্সার সাহাবীদের নাম দেয়া হল,

### বানু খাযরাজ
* উবাই ইবনে কাব
* আবু দুজানা
* আনাস ইবনে মালিক
* হাসসান ইবনে সাবিত
* আবু আইয়ুব আনসারি
* জায়েদ ইবনে আরকাম

### বানু আউস
* সাদ ইবনে মুয়াজ
* খুজাইমা ইবনে সাবিত
* বাশির ইবনে সাদ
* মুয়াজ ইবনে জাবাল

### অগোত্রভুক্ত
* আবু মাসুদ আল আনসারি
* আমর ইবনে মায়মুন
* রুফাইদা আল আসলামিয়া
* আসিম ইবনে সাবিত
* হুজায়ফা ইবনুল ইয়ামান
কাতাদাহ ইবনে নু'মান,তিনি বদরী সাহাবী ছিলেন।

## আরও দেখুন
* সাহাবী

## তথ্যসূত্র

বিষয়শ্রেণী:সালাফ
বিষয়শ্রেণী:আরব গোষ্ঠী
বিষয়শ্রেণী:সাহাবা
বিষয়শ্রেণী:আনসার
বিষয়শ্রেণী:মদিনায় মুহাম্মাদ
বিষয়শ্রেণী:ইসলামি পরিভাষা
বিষয়শ্রেণী:মদিনার ব্যক্তি
ঙ্গাগ-দ্বাং-দ্পাল-ল্দান-ছোস-ক্যি-র্গ্যাল-ম্ত্শান

**ঙ্গাগ-দ্বাং-দ্পাল-ল্দান-ছোস-ক্যি-র্গ্যাল-ম্ত্শান** () (১৮৫০-১৮৮৬) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দশম র্তা-ত্শাগ-র্জে-দ্রুং উপাধিধারী বৌদ্ধ লামা ছিলেন। তিনি ১৮৭৫ খ্রিষ্টাব্দ থেকে ১৮৮৬ খ্রিষ্টাব্দ পর্যন্ত তিব্বতের রাজপ্রতিনিধি ছিলেন।

## প্রথম জীবন
ঙ্গাগ-দ্বাং-দ্পাল-ল্দান-ছোস-ক্যি-র্গ্যাল-ম্ত্শান ১৮৫০ খ্রিষ্টাব্দে মধ্য তিব্বতের ইয়ার্লুং উপত্যকায় জন্মগ্রহণ করেন। তার পিতার নাম ছিল ত্শে-রিং-দার-র্গ্যাস () এবং মাতার নাম ছিল আ-লাগ্স ()। জন্মের সময় তার নাম রাখা হয়, নোর-বু-দোন-গ্রুব ()। শৈশবে তাকে ঙ্গাগ-দ্বাং-ব্লো-ব্জাং-ব্স্তান-পা'ই-র্গ্যাল-ম্ত্শান () নামক নবম র্তা-ত্শাগ-র্জে-দ্রুং উপাধিধারী বৌদ্ধ লামার পুনর্জন্ম রূপে চিহ্নিত করে কুন-ব্দে-গ্লিং বৌদ্ধবিহার নিয়ে যাওয়া হয়। ঙ্গাগ-দ্বাং-য়ে-শেস-ত্শুল-খ্রিম্স-র্গ্যাল-ম্ত্শান () নামক তৃতীয় র্বা-স্গ্রেং রিন-পো-ছে () উপাধিধারী লামা তাকে শিক্ষার্থীর শপথ প্রদান করেন। ছয় বছর বয়সে তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে শিক্ষালাভের উদ্দেশ্যে ভর্তি হন। এই সময় ব্যাম্স-পা-র্গ্যা-ম্ত্শো () নামক তৃতীয় ফুর-ল্চোগ () উপাধিধারী বৌদ্ধ লামা তার সর্বাপেক্ষা উল্লেখুযোগ্য শিক্ষক ছিলেন। কুড়ি বছর বয়সে ঙ্গাগ-দ্বাং-থোগ্স-মেদ-বস্তান-'দ্জিন-র্গ্যা-ম্ত্শো () নামক ষষ্ঠ 'ওন-র্গ্যাল-স্রাস () উপাধিধারী বৌদ্ধ লামার নিকট তিনি ভিক্ষুর শপথ গ্রহণ করেন।

## তিব্বতের রাজপ্রতিনিধি
১৮৭৫ খ্রিষ্টাব্দে দ্বাদশ দলাই লামা মৃত্যুবরণ করলে তিনি তিব্বতের রাজপ্রতিনিধি পদে দায়িত্ব লাভ করেন। তিনি ম্খান-জুর-ব্লো-ব্জাং-দার-র্গ্যাস () নামক গ্যুতো তন্ত্র মহাবিদ্যালয়ের এক প্রাক্তন প্রধানকে পরবর্তী দলাই লামাকে চিহ্নিত করার নির্দেশ দেন। পরবর্তীকালে ১৮৮২ খ্রিষ্টাব্দে তিনি ত্রয়োদশ দলাই লামাকে শিক্ষার্থীর শপথ প্রদান করেন এবং তার শিক্ষকের দায়িত্ব পালন করেন।

## তথ্যসূত্র

বিষয়শ্রেণী:১৮৫০-এ জন্ম
বিষয়শ্রেণী:১৮৮৬-এ মৃত্যু
বিষয়শ্রেণী:তাৎসাগ জেদ্রুং
বিষয়শ্রেণী:তিব্বতের রাজপ্রতিনিধি
ঙ্গাগ-দ্বাং-থুব-ব্স্তান-স্কাল-ব্জাং-বস্তান-পা'ই-স্গ্রোন-মে

**ঙ্গাগ-দ্বাং-থুব-ব্স্তান-স্কাল-ব্জাং-বস্তান-পা'ই-স্গ্রোন-মে** () (১৮৮৮-১৯১৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের একাদশ র্তা-ত্শাগ-র্জে-দ্রুং উপাধিধারী বৌদ্ধ লামা ছিলেন।

## সংক্ষিপ্ত জীবনী
ঙ্গাগ-দ্বাং-থুব-ব্স্তান-স্কাল-ব্জাং-বস্তান-পা'ই-স্গ্রোন-মে ১৮৮৮ খ্রিষ্টাব্দে মধ্য তিব্বতের ল্চাগ্স-রি-স্পাস-স্দোং () নামক স্থানে জন্মগ্রহণ করেন। তার পিতার নাম ছিল ল্চাগ্স-শার-ত্শে-দ্বাং-গ্যু-র্গ্যাল () এবং মাতার নাম ছিল জ্লা-বা-বু-খ্রিদ ()। শৈশবে তাকে ঙ্গাগ-দ্বাং-দ্পাল-ল্দান-ছোস-ক্যি-র্গ্যাল-ম্ত্শান () নামক দশম র্তা-ত্শাগ-র্জে-দ্রুং উপাধিধারী বৌদ্ধ লামার পুনর্জন্ম রূপে চিহ্নিত করা হয়।১৮৯৫ খ্রিষ্টাব্দে ব্যাম্স-পা-র্গ্যা-ম্ত্শো () নামক তৃতীয় ফুর-ল্চোগ () উপাধিধারী বৌদ্ধ লামা তাকে শিক্ষার্থীর শপথ প্রদান করেন এবং তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে শিক্ষালাভের উদ্দেশ্যে ভর্তি হন। এই সময় ব্যাম্স-পা-র্গ্যা-ম্ত্শো, ব্লো-ব্জাং-লুং-র্তোগ্স-ব্স্তান-'দ্জিন-'ফ্রিন-লাস () নামক পঞ্চম লিং রিনপোছে, ত্রয়োদশ দলাই লামা, নবম পাঞ্চেন লামা, প্রভৃতি বিখ্যাত লামারা তার উল্লেখযোগ্য শিক্ষক ছিলেন। পরবর্তীকালে ত্রয়োদশ দলাই লামা তাকে ভিক্ষুর শপথ প্রদান করেন।

## তথ্যসূত্র

বিষয়শ্রেণী:১৮৮৮-এ জন্ম
বিষয়শ্রেণী:১৯১৮-এ মৃত্যু
বিষয়শ্রেণী:তাৎসাগ জেদ্রুং
ল্চাং-স্ক্যা হো-থোগ-থু

**ল্চাং-স্ক্যা হো-থোগ-থু** () তিব্বতী বৌদ্ধধর্মের দ্গে-লুগ্স ধর্মসম্প্রদায়ের একটি অন্যতম প্রধান অবতারী লামার উপাধি বিশেষ।

## তালিকা

## তথ্যসূত্র

বিষয়শ্রেণী:তিব্বতী বৌদ্ধ উপাধি
বিষয়শ্রেণী:গেলুগ
ঙ্গাগ-দ্বাং-ব্লো-ব্জাং-ব্স্তান-পা'ই-র্গ্যাল-ম্ত্শান (তাৎসাগ জেদ্রুং)

**ঙ্গাগ-দ্বাং-ব্লো-ব্জাং-ব্স্তান-পা'ই-র্গ্যাল-ম্ত্শান** () (১৮১১-১৮৪৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের নবম র্তা-ত্শাগ-র্জে-দ্রুং উপাধিধারী বৌদ্ধ লামা ছিলেন।

## সংক্ষিপ্ত জীবনী
ঙ্গাগ-দ্বাং-ব্লো-ব্জাং-ব্স্তান-পা'ই-র্গ্যাল-ম্ত্শান ১৮১১ খ্রিষ্টাব্দে তিব্বতের র্ঙ্গাস-ম্দা' () নামক স্থানে জন্মগ্রহণ করেন। তার পিতার নাম ছিল স্গ্রোল-ম্গোন () এবং মাতার নাম ছিল ব্সাম-গ্রুব-ম্ত্শো-মো ()। চার বছর বয়সে তাকে য়ে-শেস-ব্লো-ব্জাং-ব্স্তান-পা'ই-ম্গোন-পো () নামক অষ্টম র্তা-ত্শাগ-র্জে-দ্রুং উপাধিধারী বৌদ্ধ লামার পুনর্জন্ম রূপে চিহ্নিত করা হয়। তিনি কুন-ব্দে-গ্লিং বৌদ্ধবিহার এবং দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে শিক্ষালাভ করেন। সপ্তম পাঞ্চেন লামা তাকে শিক্ষার্থীর শপথ ও ভিক্ষুর শপথ প্রদান করেন। একাদশ দলাই লামা এবং দ্কোন-ম্ছোগ-ব্স্তান-পা'ই-র্গ্যা-ম্ত্শো () নামক চতুর্থ গুং-থাং লামা তার অন্যতম উল্লেখযোগ্য শিষ্য ছিলেন।

## তথ্যসূত্র

বিষয়শ্রেণী:১৮১১-এ জন্ম
বিষয়শ্রেণী:১৮৪৮-এ মৃত্যু
বিষয়শ্রেণী:তাৎসাগ জেদ্রুং
ক্ষুদে বড়লা

**ক্ষুদে বড়লা** (বৈজ্ঞানিক নাম: *Knema bengalensis*) হচ্ছে **Myristicaceae** পরিবারের *Knema* গণের অন্তর্গত একটি উদ্ভিদ প্রজাতি।
এটি বাংলাদেশের একটি অধিস্বত্ব বা এন্ডেমিক উদ্ভিদ। উদ্ভিদটি সর্বপ্রথম সংগ্রহ করা হয় কক্সবাজার জেলার ডুলাহাজারা বনাঞ্চল থেকে ১৯৫৭ সালে। ১৯৯৭ সালে IUCN এই প্রজাতিটিকে সংকটাপন্ন (vulnerable) হিসেবে চিহ্নিত করে। ১৯৯৯ সালে কক্সবাজার জেলার আপার রিজু বনবিট অফিসের কাছে দ্বিতীয় গাছের সন্ধান পাওয়া যায়। এখনো কোন স্ত্রী বৃক্ষের সন্ধান পাওয়া যায়নি।

## দৈহিক গঠন
এটি একটি মাঝারি আকারের উদ্ভিদ। এর বাকল রেজিনযুক্ত ও সূক্ষ্ম দাগবাহী। এর নতুন শাখা-প্রশাখাগুলো রোমযুক্ত হয়ে থাকে। কাণ্ডে ক্ষত হলে রক্ত বর্ণের কস বের হতে থাকে। পুরুষ বৃক্ষের সন্ধান পেলেও স্ত্রী বৃক্ষের সন্ধান মেলেনি।

## বর্তমান অবস্থা
প্রাকৃতিক পরিবেশে আর এ উদ্ভিদ আছে কিনা সে বিষয়ে উদ্ভিদবিজ্ঞানীরা শংকা প্রকাশ করেছেন। তাঁরা এই উদ্ভিদের বিলুপ্তপ্রায় হয়ে যাওয়ার পেছনে বসতি ধ্বংসকে সম্ভাব্য কারণ হিসেবে ধারণা করছেন।

## তথ্যসূত্র

* জীববিজ্ঞান প্রথম পত্র- ড. মোহাম্মদ আবুল হাসান। হাসান বুক হাউস।
* জীববিজ্ঞান প্রথম পত্র- গাজী আজমল, সফিউর রহমান। গাজী পাবলিশার্স। 
* World Conservation Monitoring Centre 1998.  ''Knema bengalensis''.
2006 IUCN Red List of Threatened Species.   Downloaded on 22 August 2007.

বিষয়শ্রেণী:উদ্ভিদ
বিষয়শ্রেণী:বাংলাদেশের উদ্ভিদ
বিষয়শ্রেণী:সংকটাপন্ন উদ্ভিদ
ট্রেবুক্সিয়া

***ট্রেবুক্সিয়া*** হচ্ছে শৈবালের একটি গণ। এটি মাইক্রোথ্যামনিয়েলস গণের অন্তর্ভুক্ত।

## তথ্যসূত্র

## বহিঃসংযোগ

* AlgaeBase
* AlgaTerra database
* Index Nominum Genericorum

বিষয়শ্রেণী:শৈবালের গণ
মাইকেল লিস্ক

**মাইকেল লিস্ক** (জন্ম: ২৯ অক্টোবর, ১৯৯০) অ্যাবরদিনে জন্মগ্রহণকারী স্কটিশ ক্রিকেটার। ডানহাতে ব্যাটিংয়ের অধিকারী লিস্ক ২০১৪ সালের ক্রিকেট বিশ্বকাপের বাছাইপর্বের প্রতিযোগিতায় স্কটল্যান্ড ক্রিকেট দলের অন্যতম সদস্য ছিলেন। ৯ মে, ২০১৪ তারিখে অ্যাবেরদিনের ম্যানোফিল্ড পার্কে অনুষ্ঠিত বৃষ্টিবিঘ্নিত খেলায় সফরকারী ইংল্যান্ডের বিপক্ষে একদিনের আন্তর্জাতিকে অংশগ্রহণ করেন। ঐ খেলায় তিনি মাত্র ১৬ বলে ৪২ রান করে ম্যান অব দ্য ম্যাচের পুরস্কার লাভ করেন। কিন্ত স্কটল্যান্ড দল খেলায় পরাজিত হয়েছিল।

## তথ্যসূত্র

## আরও দেখুন
* স্কটল্যান্ড জাতীয় ক্রিকেট দল
* কাইল কোয়েতজার
* ম্যান অব দ্য ম্যাচ
* ২০১৪ ইংল্যান্ড ক্রিকেট দলের স্কটল্যান্ড সফর

বিষয়শ্রেণী:স্কটল্যান্ডীয় ক্রিকেটার
বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:স্কটল্যান্ডের একদিনের আন্তর্জাতিক ক্রিকেটার
বিষয়শ্রেণী:স্কটল্যান্ডের টুয়েন্টি২০ আন্তর্জাতিক ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:নর্দাম্পটনশায়ারের ক্রিকেটার
বিষয়শ্রেণী:সমারসেটের ক্রিকেটার
গ্রাগ্স-পা'-ওদ-জের

**গ্রাগ্স-পা'-ওদ-জের** () (১৬০৭-১৬৪১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম ল্চাং-স্ক্যা হো-থোগ-থু  উপাধিধারী বৌদ্ধ লামা ছিলেন। তিনি দ্গোন-লুং-ব্যাম্স-পা-গ্লিং বৌদ্ধবিহারের () ষষ্ঠ প্রধান ছিলেন।

## সংক্ষিপ্ত জীবনী
গ্রাগ্স-পা'-ওদ-জের ১৬০৭ খ্রিষ্টাব্দে তিব্বতের আমদো অঞ্চলের ল্চাং-স্ক্যা () নামক একটি গ্রামে জন্মগ্রহণ করেন। তিনি দ্গোন-লুং-ব্যাম্স-পা-গ্লিং বৌদ্ধবিহারে () শিক্ষার্থীর শপথ গ্রহণ করেন এবং বিহারের প্রতিষ্ঠাতা দাম-ছোস-র্গ্যা-ম্ত্শো () নামক ঐ বিহারের প্রথম প্রধানের নিকট শিক্ষালাভ করেন। পরবর্তীকালে তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে এবং ঙ্গাম-রিং () বৌদ্ধবিহারে শিক্ষালাভ করেন। ১৬৩০ খ্রিষ্টাব্দে তিনি দ্গোন-লুং-ব্যাম্স-পা-গ্লিং বৌদ্ধবিহারের () ষষ্ঠ প্রধান হিসেবে দায়িত্ব গ্রহণ করেন এবং তিন বছর এই পদে থাকেন।

## তথ্যসূত্র

বিষয়শ্রেণী:১৬০৭-এ জন্ম
বিষয়শ্রেণী:১৬৪১-এ মৃত্যু
বিষয়শ্রেণী:চাংক্যা
বিষয়শ্রেণী:গোনলুং ত্রিপা
ব্রাইন

**ব্রাইন** হচ্ছে সোডিয়াম ক্লোরাইডের জলীয় ( NaCl ) দ্রবণ (লবণাক্ত পানি)। এই লবণাক্ত পানির ঘনত্ব ৩.৫% থেকে কার্যভেদে ২৬% এরও বেশি হতে পারে। লবণ পরিশোধনাগার, কস্টিক উৎপাদন কারখানায় ব্রাইন ব্যবহৃত হয়। বাংলাদেশের সামুদা কেমিক্যাল কমপ্লেক্স কস্টিক ( সোডিয়াম হাইড্রোক্সাইড ) উৎপাদনের জন্য ৩০% ব্রাইন (৩০০ গ্রাম/লিটার) ব্যবহার করে। ফারেনহাইট স্কেলে 0 ডিগ্রি ফারেনহাইটকে জিরো পয়েন্ট নির্ধারণ করা হয়, ব্রাইনকে বরফিকরণ করে ড্যানিয়েল গ্যাব্রিয়েল ফারেনহাইট এই শীতলতম তাপমাত্রা প্রস্তুত করেন।

## বৈশিষ্ট্য

100&nbsp;°C (373.15 K, 212&nbsp;°F) তাপমাত্রার সম্পৃক্ত ব্রাইনে ২৮%সোডিয়াম ক্লোরাইড  লবণ থাকে। 0&nbsp;°C (273.15 K, 32&nbsp;°F) তাপমাত্রায় ২৬% লবণ থাকে। 25&nbsp;°C তাপমাত্রায় সাগরের পানির তাপ পরিবাহকত্ব 0.6 W/mK । লবণাক্ততা এবং তাপমাত্রা বৃদ্ধির সাথে সাথে তাপ পরিবাহকত্ব বৃদ্ধি পায়।twt.mpei.ac.ru 

সরলরৈখিক সূত্রের সাহায্যে বিভিন্ন ঘনমাত্রায় ব্রাইন ঘনত্ব এবং তাপমাত্রা পরিমাপ করা যায়ঃ
Density (lb/ft3)= a3 + (a2*Temperature (F))  where the values of an are:

## ব্রাইনের তড়িৎ বিশ্লেষণ
সারা বিশ্বে তড়িৎ বিশ্লেষণ এর মাধ্যমে প্রায় ৪ ভাগ হাইড্রোজেন গ্যাস উৎপাদন করা হয়, যার অধিকাংশ ক্লোরিন এবং কস্টিক উৎপাদনে ব্রাইনের তড়িৎ বিশ্লেষণে উৎপন্ন হয়।
*2 NaCl(aq) + 2 H2O(l) → 2 NaOH(aq) + H2(g) + Cl2(g)

## ব্যবহার
### তরল জমাটবদ্ধকরণ
### ডি আইসিং
শীতল পরিবেশে রাস্তায় চলাচলের সময় ব্রাইন ডি-আইস বা ব্রাইনযুক্ত বরফ তাপমাত্রা কমাতে সহায্য করে।

### রান্নার কাজে
রন্ধন কার্যে  খাদ্যদ্রব্যে লবণের পরিমাণ ঠিক রেখে ব্রাইন খাবারকে সুস্বাদু করে।

## হাইড্রোলজি
হাইড্রোলজি অনুসারে, **ব্রাইন** হচ্ছে লবণাক্ত পানির একটি দশা। তুলনামূলকভাবে বেশি মাত্রায় লবণ (সোডিয়াম ক্লোরাইড )মিশ্রিত পানিকে ব্রাইন বলে।
## আরো পড়ুন
* পানি
* লবণাক্ত পানি
* মৃদু লবণাক্ত পানি
* স্বাদু পানি
* ক্ষার
* রসায়ন

## তথ্য উৎস

বিষয়শ্রেণী:পানি
বিষয়শ্রেণী:রসায়ন
বিষয়শ্রেণী:লবণ
বিষয়শ্রেণী:জলবিজ্ঞান
হরনাথ চক্রবর্তী

**হরনাথ চক্রবর্তী** একজন ভারতীয় চলচ্চিত্র পরিচালক। তিনি অঞ্জন চৌধুরী দলের সহকারী পরিচালক হিসেবে তার চলচ্চিত্র জীবন শুরু করেন। তার পরিচালিত প্রথম চলচ্চিত্র হল *মঙ্গলদ্বীপ* (১৯৮৯)। তার পরিচালিত *[[সাথী (২০০২-এর চলচ্চিত্র)|সাথী]]* (২০০২) চলচ্চিত্রটি বাংলার তৃতীয় সর্বোচ্চ আয়কারী চলচ্চিত্র। এবং উল্লেখযোগ্য চলচ্চিত্র প্রতিবাদ

## চলচ্চিত্রের তালিকা
* *[[ভুতচক্র প্রাইভেট লিমিটেড]]* (২০১৯)
* *[[অমর প্রেম (২০১৬-এর চলচ্চিত্র)|অমর প্রেম]]* (২০১৬)
* *[[ছায়াময়]]* (২০১৩)
* *[[চলো পাল্টাই]]* (২০১১)
* *[[জোর যার মুল্লক তার]]* (২০১০)
* *[[মা আমার মা]]* (২০০৯)
* *[[বাজিমাত]]* (২০০৮)
* *[[নবাব নন্দিনী]]* (২০০৭)
* *[[তুলকালাম]]* (২০০৭)
* *[[রিফিউজি (২০০৬-এর চলচ্চিত্র)|রিফিউজি]]* (২০০৬)
* *[[রাজু আঙ্কেল]]* (২০০৫)
* *[[সংগ্রাম (২০০৫-এর চলচ্চিত্র)|সংগ্রাম]]* (২০০৫)
* *[[স্বপ্ন (২০০৫-এর চলচ্চিত্র)|স্বপ্ন]]* (২০০৫)
* *[[গ্যাঁড়াকল]]* (২০০৪)
* *[[সূর্য (২০০৪-এর চলচ্চিত্র)|সূর্য]]* (২০০৪)
* *[[নাটের গুরু]]* (২০০৩)
* *[[সঙ্গী]]* (২০০৩)
* *[[সাথী (২০০২-এর চলচ্চিত্র)|সাথী]]* (২০০২)
* *[[দাদাঠাকুর]]* (২০০১)
* *[[প্রতিবাদ (২০০১-এর চলচ্চিত্র)|প্রতিবাদ]]* (২০০১)
* *[[আশ্রয় (২০০০-এর চলচ্চিত্র)|আশ্রয়]]* (২০০০)
* *[[শ্বশুরবাড়ি জিন্দাবাদ (২০০০-এর চলচ্চিত্র)|শ্বশুর বাড়ি জিন্দাবাদ]]* (২০০০)
* *[[দায় দায়িত্ব]]* (১৯৯৯)
* *[[রাজা রানী বাদশা]]* (১৯৯৮)
* *[[রণক্ষেত্র]]* (১৯৯৮)
* *[[আজকের সন্তান]]* (১৯৯৭)
* *[[বিদ্রোহ (১৯৯৭-এর চলচ্চিত্র)|বিদ্রোহ]]* (১৯৯৭)
* *[[মহান]]* (১৯৯৬)
* *[[সংঘর্ষ (১৯৯৫-এর চলচ্চিত্র)|সংঘর্ষ]]* (১৯৯৫)
* *[[নবাব (১৯৯১-এর চলচ্চিত্র)|নবাব]]* (১৯৯১)
* *[[মঙ্গল দীপ]]* (১৯৮৯)
* *[[সত্যি সত্যি]]* (১৯৮৭)

## তথ্যসূত্র

## বহিঃসংযোগ
*

বিষয়শ্রেণী:১৯৫৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র পরিচালক
বিষয়শ্রেণী:বাঙালি চলচ্চিত্র পরিচালক
বিষয়শ্রেণী:বাংলা ভাষার চলচ্চিত্র পরিচালক
বিষয়শ্রেণী:১৯৫৯-এ জন্ম
বিষয়শ্রেণী:২০শ শতাব্দীর ভারতীয় চলচ্চিত্র পরিচালক
বিষয়শ্রেণী:২১শ শতাব্দীর ভারতীয় চলচ্চিত্র পরিচালক
বিষয়শ্রেণী:পশ্চিমবঙ্গের চলচ্চিত্র পরিচালক
বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:২১শ শতাব্দীর ভারতীয় ব্যক্তি
ঙ্গাগ-দ্বাং-ব্লো-ব্জাং-ছোস-ল্দান

**ঙ্গাগ-দ্বাং-ব্লো-ব্জাং-ছোস-ল্দান** () (১৬৪২-১৭১৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় ল্চাং-স্ক্যা হো-থোগ-থু  উপাধিধারী বৌদ্ধ লামা ছিলেন।

## প্রথম জীবন
ঙ্গাগ-দ্বাং-ব্লো-ব্জাং-ছোস-ল্দান ১৬৪২ খ্রিষ্টাব্দে তিব্বতের আমদো অঞ্চলের গ্যি-দ্গে'ই-র্তা-ফ্যুগ () নামক একটি শহরে জন্মগ্রহণ করেন। তার পিতা কেওয়াচাং এহার ছিলেন জাতিতে চৈনিক। তার মাতার নাম ছিল লো-ব্জা-থার-মো-ম্ত্শো ()। চার বছর বয়স হলে বোদ-পা-ব্লা-র্গান () নামক এক পুরোহিত তার নাম রাখেন দ্গে-'দুন-স্ক্যাব ()। ত্শুল-খ্রিম্স-র্গ্যা-ম্ত্শো ) নামক দ্গোন-লুং-ব্যাম্স-পা-গ্লিং বৌদ্ধবিহারের () অষ্টম প্রধান এবং চতুর্থ পাঞ্চেন লামা তাকে গ্রাগ্স-পা'-ওদ-জের () নামক প্রথম ল্চাং-স্ক্যা হো-থোগ-থু  উপাধিধারী বৌদ্ধ লামা্র পুনর্জন্ম রূপে চিহ্নিত করে থাং-রিং-থার-পা-গ্লিং () বৌদ্ধবিহারে নিয়ে যান, যেখানে ধর্মশিক্ষা শুরু হয়। নয় বছর বয়সে তিনি দ্গোন-লুং-ব্যাম্স-পা-গ্লিং বৌদ্ধবিহারে থার-মো-ব্ক্রা-শিস-র্গ্যাল-ম্ত্শান () নামক এক লামার নিকট শিক্ষাগ্রহণ শুরু করেন। দুই বছর পরে পঞ্চম দলাই লামা তাকে মহাকরুণা সম্বন্ধে শিক্ষা প্রদান করেন। কুড়ি বছর বয়সে পঞ্চম দলাই লামা তাকে শিক্ষার্থীর শপথ প্রদান করেন ও তার নতুন নাম রাখেন ঙ্গাগ-দ্বাং-ব্লো-ব্জাং-ছোস-ল্দান। এরপর তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে 'ফ্রিন-লাস-ল্হুন-গ্রুব () নামক ঐ মহাবিদ্যালয়ের সাতাশতম প্রধানের নিকট তিন বছর ধরে শিক্ষালাভ করেন। তেইশ বছর বয়সে পঞ্চম দলাই লামা তাকে ভিক্ষুর শপথ প্রদান করেন। এই সময় গোমাং মহাবিদ্যালয়ের আঠাশতম প্রধান ঙ্গাগ-দ্বাং-ব্লো-গ্রোস-র্গ্যা-ম্ত্শো (), দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে () মহাবিদ্যালয়ে প্রধান ব্লো-ব্জাং-পে-মা (), ব্ক্রা-শিস-ল্হুন-পো বৌদ্ধবিহারের তন্ত্র মহাবিদ্যালয়ের প্রধান দ্কোন-ম্ছোগ-র্গ্যাল-ম্ত্শান () প্রভৃতি লামারা তার সর্বাপেক্ষা উল্লেখযোগ্য শিক্ষক ছিলেন।

## চিং সম্রাটের সঙ্গে সম্পর্ক
১৬৮৭ খ্রিষ্টাব্দে তিনি তার শিক্ষক  ঙ্গাগ-দ্বাং-ব্লো-গ্রোস-র্গ্যা-ম্ত্শোর () সাথে বেজিং যাত্রা করে চিং সম্রাট কাংজির সাথে সাক্ষাৎ করেন। ১৬৮৮ খ্রিষ্টাব্দে তিনি দ্গোন-লুং-ব্যাম্স-পা-গ্লিং বৌদ্ধবিহারের () প্রধানের দায়িত্ব লাভ করেন। ১৬৯৩ খ্রিষ্টাব্দে তিনি চিং সম্রাটের আমন্ত্রণে দ্বিতীয়বার বেজিং যাত্রা করেন ও চার বছর সেখানে শিক্ষাদান করেন। ১৬৯৭ খ্রিষ্টাব্দে তিনি সম্রাটের প্রতিনিধি হয়ে লাসা শহরে ষষ্ঠ দলাই লামার অভিষেক অনুষ্ঠানে যোগ দেন। পরের বছর তিনি পুনরায় চীন যাত্রা করেন এবং আমৃত্যু সেখানে বসবাস করেন। ১৭০৬ খ্রিষ্টাব্দে সম্রাট তাকে *ব্যাম্স-ব্র্ত্সেস-কুন-গ্যি-স্প্যি-বো-নাস-দ্বাং-ব্স্কুর-বা'ই-কুন-ম্খ্যেন-ব্লা-মা-ছেন-পো* () উপাধি এবং প্রচুর পরিমাণে সোনা উপহার দেন। ১৭১১ খ্রিষ্টাব্দে তিনি বেজিং শহরে পাদুন জিন বৌদ্ধবিহার স্থাপন করেন।

## তথ্যসূত্র

বিষয়শ্রেণী:১৬৪২-এ জন্ম
বিষয়শ্রেণী:১৭১৪-এ মৃত্যু
বিষয়শ্রেণী:চাংক্যা
বিষয়শ্রেণী:গোনলুং ত্রিপা
দাম-ছোস-র্গ্যা-ম্ত্শো

**দাম-ছোস-র্গ্যা-ম্ত্শো** () (মৃত্যু-১৬৫১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম সুম-পা-ম্খান-পো উপাধিধারী বৌদ্ধ লামা ছিলেন। তিনি দ্গোন-লুং-ব্যাম্স-পা-গ্লিং বৌদ্ধবিহারের () প্রথম এবং চতুর্থ প্রধান ছিলেন।

## সংক্ষিপ্ত জীবনী
দাম-ছোস-র্গ্যা-ম্ত্শো তিব্বতের আমদো অঞ্চলের সুম-পা () নামক শহরে জন্মগ্রহণ করেন। তার পিতার নাম ছিল দোন-গ্রুব ()। তিনি ব্ক্রা-শিস-ল্হুন-পো বৌদ্ধবিহার এবং দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে শিক্ষালাভ করেন। এই সময় ব্যাম্স-পা-ল্হুন-গ্রুব () নামক এক বৌদ্ধ পণ্ডিত তার অন্যতম শিক্ষক ছিলেন। এরপর তিনি গ্যুমে তন্ত্র মহাবিদ্যালয়ে তন্ত্র পঠন পাঠন সমাপ্ত করে চামদো অঞ্চলে ছোস-ক্যি-র্গ্যাল-পো () নামক চতুর্থ 'ফাগ্স-পা-ল্হা () উপাধিধারী বৌদ্ধ লামার নিকট হতে শিক্ষালাভ করেন। এরপর তিনি তার জন্মস্থানে ফিরে এসে দোন-য়োদ-ছোস-ক্যি-র্গ্যা-ম্ত্শো () নামক এক ভিক্ষুকে ১৬০৪ খ্রিষ্টাব্দে দ্গোন-লুং-ব্যাম্স-পা-গ্লিং বৌদ্ধবিহার প্রতিষ্ঠা করতে সহায়তা করেন। ১৬০৯ খ্রিষ্টাব্দে তিনি এই বিহারের প্রথম প্রধানের দায়িত্ব গ্রহণ করেন এবং তিন বছএ এই পদে থাকেন। এই সময় তিনি বিহারে মেধাবী ভিক্ষুদের জন্য বৃত্তি ও বাসস্থানের ব্যবস্থা করেন। গ্রাগ্স-পা'-ওদ-জের () নামক প্রথম ল্চাং-স্ক্যা হো-থোগ-থু উপাধিধারী বৌদ্ধ লামা এবং 'দান-মা-ত্শুল-খ্রিম্স-র্গ্যা-ম্ত্শো () নামক দ্গোন-লুং-ব্যাম্স-পা-গ্লিং বৌদ্ধবিহারের অষ্টম প্রধান তার অন্যতম উল্লেখযোগ্য শিষ্য ছিলেন। ১৬২১ খ্রিষ্টাব্দে তিনি এই বিহারের চতুর্থ প্রধান হিসেবে পুনরায় দায়িত্ব লাভ করেন এবং এই পদে তিনি সাত বছর থাকেন। ১৬২৭ খ্রিষ্টাব্দে তিনি ব্যাং-ছুব-গ্লিং  () নামক একটি দুর্গম আশ্রমে যাত্রা করে জীবনের শেষ পঁচিশ বছর সাধনা করে কাটান।

## তথ্যসূত্র

বিষয়শ্রেণী:১৬৫১-এ মৃত্যু
বিষয়শ্রেণী:সুমপা খেনপো
বিষয়শ্রেণী:গোনলুং ত্রিপা
সুম-পা-ম্খান-পো

**সুম-পা-ম্খান-পো** () তিব্বতী বৌদ্ধধর্মের দ্গে-লুগ্স ধর্মসম্প্রদায়ের একটি অন্যতম প্রধান অবতারী লামার উপাধি বিশেষ।

## তালিকা

## তথ্যসূত্র

বিষয়শ্রেণী:তিব্বতী বৌদ্ধ উপাধি
বিষয়শ্রেণী:গেলুগ
দেশি গাব

**দেশি গাব** এক প্রকার সপুষ্পক উদ্ভিদের ফল। দেশি গাব গাছের বিজ্ঞানসম্মত নাম **ডায়োস্পাইরস মালাবারিকা**, যা ইবেনেসী পরিবারভুক্ত। একে ইংরেজিতে Gaub, Indian persimmon, Malabar ebony, Black-and-white Ebony বা Pale Moon Ebony নামে ডাকা হয়। 
সর্বোচ্চ ৩৫ মিটার পর্যন্ত লম্বা হতে পারে। এর কাণ্ড কালচে, যার ব্যাস ৭০ সে.মি. পর্যন্ত হতে পারে।

## নাম পরিচিতি
গ্রামাঞ্চলের ঝোপ-ঝাড়ে যে গাছটিকে ভয় ভূত-পিশাচের চেয়ে কম নয়- এর নাম দেশি গাব। বহু বর্ষজীবী দেশি গাব বাংলা ও হিন্দিতে গাব, সংস্কৃত ভাষায় এর নাম 'তিন্দুকা', এবং তামিল ভাষায় 'তুম্বিকা' নামে পরিচিত। দেশি গাবের আদি নিবাস দক্ষিণ ও দক্ষিণ-পূর্ব এশিয়া। বিলাতি গাব নামে অন্য একটি ফল রয়েছে যা সম্পূর্ণ ভিন্ন এক প্রজাতি।

## গঠন
দেশি গাব গাছ বহুববর্ষজীবি। এটি খুবই ধীরে ধীরে বাড়ে। ঘন পল্লবের পরিপক্ক একটি গাব গাছ ৩০-৩৫ মিটার লম্বা আর ৬৫-৭০ সেন্টিমিটার ব্যাসের হয়ে থাকে। দেশি গাবের ফল গোলাকার। খেতে হালকা মিষ্টি ও কষযুক্ত। সবুজ ফল পাকলে হলুদ বর্ণ ধারণ করে।  পাকা ফলের ভেতরটা আঠালো ও চটচটে। এই গাছে পোকা ধরে না। থাইল্যান্ডের আং থং প্রদেশে একে প্রাদেশিক বৃক্ষের মর্যাদা দেয়া হয়েছে।

## ব্যবহার
গাবের ফল থেকে ট্যানি জাতীয় আঠা তৈরি করা হয়। টেকসই করতে এর আঠা জালে, পশুর চামড়ায় এবং নৌকায় মাখানো হয়। ফলে সেগুলো টেকসই হয়, পানিতে সহজে নষ্ট হয়না। দেশি গাবের প্রধান ব্যবহার এটাই। এছাড়া কাপড়ে কালো রঙ করতেও এটি ব্যবহৃত হয়।

## ঔষধি গুণাগুণ
আয়ুর্বেদাচার্য শিবকালী ভট্টাচার্য চিরঞ্জীব বনৌষধিতে গাবের বিভিন্ন ভেষজ প্রয়োগের কথা উল্লেখ করেছেন। বহুমূত্র, ক্যান্সার, একজিমা, চর্মরোগ, আমাশয়, মূত্ররোগে গাব একটি কার্যকর ভেষজ।

## কমার কারন
লোকালয়ের ঝোপ-ঝাড় ধ্বংস করে আবাদি জমি তৈরির ফলে অন্যান্য মূল্যবান গাছের মতো দেশি গাবও হারিয়ে যেতে বসেছে। 
## চিত্র

File:Diospyros lotus 02.jpg|দেশি গাব
File:Malabar Ebony(1).jpg|দেশি গাবের ফুল
File:Gardenology.org-IMG 1075 rbgs10dec.jpg|দেশি গাবের পাতা


## তথ্যসূত্র

## বহিঃসংযোগ
*Diospyros malabarica (Desr.) Kostel. var. malabarica 
*Diospyros malabarica - Ayurvedic medicinal plants
*http://www.flowersofindia.net/catalog/slides/Gaub.html

বিষয়শ্রেণী:বাংলাদেশের ফল
বিষয়শ্রেণী:বাংলার ফল
বিষয়শ্রেণী:বাংলাদেশের উদ্ভিদ
বিষয়শ্রেণী:ঔষধি উদ্ভিদ
বিষয়শ্রেণী:ক্রান্তীয় এশিয়ার উদ্ভিদকুল
বিষয়শ্রেণী:উদ্ভিজ্জ রঞ্জক
বিষয়শ্রেণী:আয়ুর্বেদে ব্যবহৃত উদ্ভিদ
২০১৪ ফিফা বিশ্বকাপ গ্রুপ পর্ব

২০১৪ ফিফা বিশ্বকাপের গ্রুপ পর্ব ১২ জুন ২০১৪ থেকে ২৬ জুন ২০১৪ পর্যন্ত ব্রাজিলের বিভিন্ন স্টেডিয়ামে অনুষ্ঠিত হয় যাতে অংশগ্রহণকারী ৩২টি দলই ৩টি করে খেলায় অংশগ্রহণ করে। গ্রুপ পর্বটি ড্রর ঘাটতি এবং অধিক গোলের জন্য উল্লেখযোগ্য ছিল। টুর্নামেন্টের প্রথম ড্র এবং গোলশূন্য খেলাটি ছিল গ্রুপ পর্বের ১৩তম খেলা যাতে ইরান ও নাইজেরিয়া পরস্পরের মোকাবিলা করে। এই ড্র-খরা ১৯৩০ সাল থেকে বিশ্বকাপ শুরু হওয়ার পর খেলা বিবেচনায় সর্বোচ্চ ছিল। গ্রুপ পর্বের ৪৮ খেলায় মোট ১৩৬টি গোল হয় যা ২০১০ সালের সমগ্র টুর্নামেন্টের তুলনায় মাত্র ৯ গোল কম। ১৯৯৮ সাল থেকে বিশ্বকাপে ৩২ দলের অংশগ্রহণ শুরু হওয়ার পর এটিই গ্রুপ পর্বে সর্বোচ্চ গোলের রেকর্ড  এবং ১৯৫৮ সালের পর গ্রুপ পর্বে সর্বোচ্চ গোলের হার।

গ্রুপ পর্বে প্রতিটি দলের প্রথম দুইটি খেলার পর, ৬টি দল: নেদারল্যান্ডস, চিলি, কলম্বিয়া, কোস্টারিকা, আর্জেন্টিনা, বেলজিয়াম ১৬ দলের পর্বে তাদের উন্নতি নিশ্চিত করতে সক্ষম হয়। অপর পক্ষে ডিফেন্ডিং চ্যাম্পিয়ন স্পেন এবং ১৯৬৬ বিশ্বকাপের চ্যাম্পিয়ন ইংল্যান্ড প্রথম ২ খেলায় পরাজিত হয়ে টুর্নামেন্ট থেকে বিদায় নেয় ইতালি ৩য় প্রাক্তন চ্যাম্পিয়ন দল যারা গ্রুপ পর্ব থেকে বিদায় নেয়।

আমেরিকার (কনকাকাফ এবং কনমেবোল) অংশগ্রহণকারী ১০ দলের মধ্যে ৮ দলই ১৬ দলের পর্বের যোগ্যতা অর্জন করে, এবং প্রথম বারের মত কনকাকাফ থেকে ৩টি দল ১৬ দলের পর্বে খেলার যোগ্যতা অর্জন করে। আফ্রিকা (সিএএফ) থেকেও প্রথম বারের মত ২টি দল ১৬ দলের পর্বে অগ্রসর হয়। অপরদিকে এশিয়ার (এএফসি) দলসমূহ ১টি খেলাতেও জিততে ব্যর্থ হয় এবং ১৯৯০ সালের পর এই প্রথম কোন এশিয়ান দল ১৬ দলের পর্বে জায়গা করে নিতে ব্যর্থ হয়। ইউরোপ থেকে ১৩ টি দলের মধ্যে মাত্র ৬টি দল ১৬ দলের পর্বে যায় যা ৩২ দল অংশগ্রহণ শুরু করার পর সর্বনিম্ন (২০১০ বিশ্বকাপের সমান)।

গ্রুপ ডি থেকে কোস্টারিকা সাবেক তিন বিশ্বচ্যাম্পিয়ন ইংল্যান্ড, ইতালি এবং উরুগুয়েকে পেছনে ফেলে গ্রুপ চ্যাম্পিয়ন হয়ে, ১৯৯০ সালের পর প্রথম ১৬ দলের পর্বে পৌছায়। ২০১০ বিশ্বকাপের নকআউট পর্বে অংশগ্রহণ করা ৪টি দল নিয়ে গড়া গ্রুপ থেকে জার্মানি গ্রুপ চ্যাম্পিয়ন হয়। গ্রিস এবং আলজেরিয়া প্রথমবারের মত ১৬ দলের পর্বে উঠতে সক্ষম হয়।  ১৬ দলের পর্বে জায়গা করে নেয়া দলগুলোর মধ্যে নাইজেরিয়ার র্যাঙ্কিং সর্বনিম্ন (৪৪তম) এবং গ্রুপ পর্ব থেকে বাদ পরা দলসমূহের মধ্যে স্পেনের র্যাঙ্কিং ছিল সর্বোচ্চ (১ম)।

## ফলাফল

### গ্রুপ এ

----

----

----

----

----

### গ্রুপ বি

----

----

----

----

----

### গ্রুপ সি

----

----

----

----

----

### গ্রুপ ডি

----

----

----

----

----

### গ্রুপ ই

----

----

----

----

----

### গ্রুপ এফ

----

----

----

----

----

### গ্রুপ জি

----

----

----

----

----

### গ্রুপ এইচ

----

----

----

----

----

## টীকা

## তথ্যসূত্র

## বহিঃসংযোগ

* 

গ্রুপ পর্ব
নিরোশন ডিকওয়েলা

**ডিকওয়েলা পাতাবেন্দিগে দিলন্থা নিরোশন ডিকওয়েলা** (; জন্ম: ২৩ জুন, ১৯৯৩) ক্যান্ডিতে জন্মগ্রহণকারী শ্রীলঙ্কার উদীয়মান ক্রিকেটার। শ্রীলঙ্কা ক্রিকেট দলের অন্যতম সদস্য হিসেবে তিনি মূলতঃ উইকেট-রক্ষক। পাশাপাশি বামহাতে ব্যাটিংয়ে পারদর্শী **নিরোশন ডিকওয়েলা**। ২০১৪ সালে সফরকারী দক্ষিণ আফ্রিকা ক্রিকেট দলের বিপক্ষে তার টেস্ট ক্রিকেটে অভিষেক ঘটে।

## খেলোয়াড়ী জীবন
২৪ জুলাই, ২০১৪ তারিখে কলম্বোর সিংহলীজ স্পোর্টস ক্লাব গ্রাউন্ডে অনুষ্ঠিত ২য় টেস্টে মাত্র ২১ বছর ২৬৩ দিন বয়সে নিরোশন ডিকওয়েলা'র টেস্ট অভিষেক ঘটে দক্ষিণ আফ্রিকার বিপক্ষে। এরফলে তিনি শ্রীলঙ্কার তৃতীয় সর্বকনিষ্ঠ উইকেট-কিপারের মর্যাদা পান। অশঙ্কা গুরুসিনহা ১৯ বছর ৫২ দিন বয়স নিয়ে শ্রীলঙ্কার সর্বকনিষ্ঠ উইকেট-কিপার হিসেবে ১৯৮৫ সালে পাকিস্তানের বিপক্ষে অভিষিক্ত হয়েছিলেন। ঐ টেস্টের ১ম ইনিংসে তিনি তার প্রথম অর্ধ-শতক রান সংগ্রহ করেন। কিন্তু অভিষিক্ত উইকেট-রক্ষক হিসেবে দ্বিতীয় টেস্টের তৃতীয় দিনে অখেলোয়াড়ীসুলভ ক্যাচের আবেদন জানালে আইসিসি’র ম্যাচ রেফারি জেফ ক্রো তার ম্যাচ ফি’র ১০% জরিমানা করেন ও আনুষ্ঠানিকভাবে সতর্ক করে দেন।

১৬ নভেম্বর, ২০১৪ তারিখে স্বাগতিক ভারতের বিপক্ষে একদিনের আন্তর্জাতিকে অভিষেক হয় তার। পরবর্তীতে ৯ ফেব্রুয়ারি, ২০১৬ তারিখে একই দলের বিপক্ষে টুয়েন্টি২০ আন্তর্জাতিকে অভিষিক্ত হন তিনি।

২০১৬ সালের আইসিসি বিশ্ব টুয়েন্টি২০ প্রতিযোগিতায় শ্রীলঙ্কা দলের মূল তালিকায় তাকে অন্তর্ভুক্ত করা হয়েছিল। কিন্তু, ভারত সফরসহ ২০১৬ সালের এশিয়া কাপে দুর্বল ক্রীড়াশৈলী প্রদর্শনের কারণে শেষ মূহূর্তে তাকে বাদ দেয়া হয়।

## তথ্যসূত্র

## আরও দেখুন
* উইকেট-কিপার
* ধনঞ্জয় ডি সিলভা
* শ্রীলঙ্কা জাতীয় ক্রিকেট দল
* ২০১৪-১৫ শ্রীলঙ্কা ক্রিকেট দলের ভারত সফর

## বহিঃসংযোগ
* 

বিষয়শ্রেণী:শ্রীলঙ্কান ক্রিকেটার
বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:শ্রীলঙ্কার টেস্ট ক্রিকেটার
বিষয়শ্রেণী:শ্রীলঙ্কান উইকেট-রক্ষক
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
বিষয়শ্রেণী:শ্রীলঙ্কার টুয়েন্টি২০ আন্তর্জাতিক ক্রিকেটার
বিষয়শ্রেণী:নন্দেস্ক্রিপ্টস ক্রিকেট ক্লাবের ক্রিকেটার
বিষয়শ্রেণী:ওয়েয়াম্বার ক্রিকেটার
বিষয়শ্রেণী:কলম্বো কমান্ডোসের ক্রিকেটার
বিষয়শ্রেণী:সাউদার্ন এক্সপ্রেসের ক্রিকেটার
বিষয়শ্রেণী:ক্যান্ডি থেকে আগত ক্রিকেটার
বিষয়শ্রেণী:সেন্ট লুসিয়া কিংসের ক্রিকেটার
বিষয়শ্রেণী:ডাম্বুলা আউরার ক্রিকেটার
বিষয়শ্রেণী:উইকেট-রক্ষক
বিষয়শ্রেণী:ক্রিকেটে নিষিদ্ধ মাদক গ্রহণকারী
বিষয়শ্রেণী:ডোপিং মামলায় শ্রীলঙ্কান ক্রীড়াবিদ
ফরেস্ট গাম্প (দ্ব্যর্থতা নিরসন)

***[[ফরেস্ট গাম্প]]*** ১৯৯৪ সালের রবার্ট জেমেকিস পরিচালিত চলচ্চিত্র।

**ফরেস্ট গাম্প** এছাড়াও উল্লেখ করতে পারে:

* ''ফরেস্ট গাম্প'' (উপন্যাস), ১৯৮৬ সালে উইন্সটন গ্রুম রচিত উপন্যাস
* *[[ফরেস্ট গাম্প]]*, উইন্সটন গ্রুম নির্মিত প্রধান চরিত্র।
* *[[ফরেস্ট গাম্প - অরিজিনাল মোশন পিকচার্স স্কোর]]*, চলচ্চিত্র স্কোর
* ''ফরেস্ট গাম্প'' (সাউন্ডট্র্যাক), সাউন্ডট্র্যাক সংকলন অ্যালবাম
* "ফরেস্ট গাম্প", চ্যানেল অরেঞ্জ অ্যালবাম থেকে ফ্র্যাঙ্ক ওশানের একটি গান
অ্যাপল (দ্ব্যর্থতা নিরসন)

**অ্যাপল** বা **অ্যাপলম্** আরও উল্লেখ করতে পারে:

## প্রতিষ্ঠান
* অ্যাপল কর্পস্, দ্য বিটলস্ কর্তৃক ১৯৬০ সালে প্রতিষ্ঠিত মাল্টিমিডিয়া কর্পোরেশন।
* অ্যাপল ইনক., ১৯৭৬ সালে প্রতিষ্ঠিত মার্কিন যুক্তরাষ্ট্র ভিত্তিক ইলেকট্রনিক্স এবং সফটওয়্যার কোম্পানি ।
* অ্যাপল ব্যাংক, নিউ ইয়র্ক সিটি এলাকায় অবস্থিত আমেরিকান ব্যাংক।
* অ্যাপল লেজার গ্রুপ, আমেরিকান ভ্রমণ এবং হোটেল ব্যবস্থাপনা কোম্পানি

## চলচ্চিত্র
* ''দি অ্যাপল'' (১৯৮০-এর চলচ্চিত্র), মিউজিক্যাল বৈজ্ঞানিক কল্পকাহিণী চলচ্চিত্র
* ''দি অ্যাপল'' (১৯৯৮-এর চলচ্চিত্র), সামিরা মাখমলবাফ পরিচালিত চলচ্চিত্র

## টেলিভিশন
* "দি অ্যাপল" (স্টার ট্রেক: মূল ধারাবাহিক), ১৯৬৭ সালের টেলিভিশন ধারাবাহিক

## সঙ্গীত
* ''অ্যাপল'' (অ্যালবাম), ১৯৯০ সালের অ্যালবাম
* *অ্যাপল*, ২০০১ সালের অ্যালবাম
* অ্যাপল (সঙ্গীতদল), ব্রিটিশ সাইকেডেলিক রক সঙ্গীতদল
* দি অ্যাপলস্ (স্কটিশ সঙ্গীতদল)
* দি অ্যাপলস্ (ইসরায়েলি সঙ্গীতদল)
* দি অ্যাপলস্ ইন স্টেরিও
* অ্যাপল রেকর্ডস্, দ্য বিটলস্ কর্তৃক প্রতিষ্ঠিত রেকর্ড লেবেল
দ্বি-শতবার্ষিকী উদ্‌যাপন খেলা

**দ্বি-শতবার্ষিকী উদ্যাপন খেলা** ৫০ ওভারের একটি প্রদর্শনী ক্রিকেট খেলা। লন্ডনে অবস্থিত লর্ড’স ক্রিকেট গ্রাউন্ডের দুইশত বছর উদ্‌যাপন উপলক্ষে খেলাটি ৫ জুলাই, ২০১৪ তারিখে অনুষ্ঠিত হয়। খেলায় ক্রিকেট বিশ্বের সর্বাপেক্ষা গুরুত্বপূর্ণ ক্রিকেট ক্লাব হিসেবে পরিচিত মেরিলেবোন ক্রিকেট ক্লাব ও বহিঃবিশ্ব একাদশ অংশগ্রহণ করে। আন্তর্জাতিক ক্রিকেট কর্মকর্তাগণ লর্ডসকে ‘ক্রিকেটের প্রধান আবাসভূমি’ নামে অভিহিত করে থাকেন। অ্যারন ফিঞ্চের অপরাজিত ১৮১* রানের কল্যাণে এমসিসি দল এ খেলায় জয়লাভ করে।

## খেলা পরিচালনাকারী কর্মকর্তা
; আম্পায়ার
*  ইয়ান গোল্ড (ইংল্যান্ড) 
*  রিচার্ড কেটেলবরা (ইংল্যান্ড)

; টিভি আম্পায়ার
*  মাইকেল গফ (ইংল্যান্ড)

## দলের সদস্য

## একমাত্র সীমিত ওভারের খেলা

## বিবরণ
বহিঃবিশ্ব দলের শেন ওয়ার্ন টসে জয়ী হয়ে ব্যাটিংয়ের সিদ্ধান্ত নেন। অ্যাডাম গিলক্রিস্ট ও বীরেন্দ্র শেওয়াগ দলের দ্রুত সূচনা করেন। এমসিসি’র বোলার ও পাকিস্তানের তারকা খেলোয়াড় উমর গুল ডান হাঁটুতে আঘাত পাওয়ায় তিনি মাত্র দুই ওভার বোলিং করে মাঠ ত্যাগ করেন। ফলে পাকিস্তানের স্পিনার সাঈদ আজমল পাওয়ারপ্লেতে বোলিংয়ে নেমে খুব দ্রুত গিলক্রিস্ট, কেভিন পিটারসেন, তামিম ইকবাল ও শহীদ আফ্রিদি’র উইকেট নেন। তারপর যুবরাজ সিং ও পল কলিংউড শতাধিক রানের জুটি গড়েন। যুবরাজ সিংয়ের সেঞ্চুরির উপর ভর করে বহিঃবিশ্ব দলের সর্বমোট সংগ্রহ দাঁড়ায় ২৯৩। ব্রেট লি’র বলে শেন ওয়ার্নের হাত ভেঙ্গে যায়। তার পরিবর্তে দক্ষিণ আফ্রিকান অল-রাউন্ডার শন পোলক ফিল্ডিংয়ে নামেন।

এমসিসি’র পক্ষে শচীন তেন্ডুলকর ও অ্যারন ফিঞ্চ উভয়েই দূর্দান্ত সূচনা করেন। কলিংউড ব্রায়ান লারা ও রাহুল দ্রাবিড়কে এবং শ্রীলঙ্কান বোলার মুত্তিয়া মুরালিধরন শচীন তেন্ডুলকরকে আউট করেন। এরপর অ্যারন ফিঞ্চ শিবনারায়ণ চন্দরপলকে নিয়ে জয়ের লক্ষ্যে অগ্রসর হন। ফিঞ্চ অপরাজিত ১৮১ রানের দায়িত্বশীল ইনিংস খেলেন।

## বিতর্ক
ধারাভাষ্য চলাকালে ইংল্যান্ডের ক্রিকেটার অ্যান্ড্রু স্ট্রস কেভিন পিটারসনকে ‘এ কান্ট’ বলেন। স্ট্রসের মতে তা সম্প্রচারের বাইরে ছিল। কিন্তু স্কাই স্পোর্টসে তার মন্তব্য শোনা না গেলেও বহিঃবিশ্বের দর্শকদের সামনে তা ঠিকই চলে আসে। পরবর্তীতে স্ট্রস বলেন যে, ‘আমি নিঃশর্তভাবে ক্ষমাপ্রার্থী, বিশেষ করে কেভিন পিটারসনের কাছে। আমি অনুতপ্ত ও আন্তরিকভাবে দুঃখিত।’

## সম্প্রচার ব্যবস্থা

## তথ্যসূত্র

বিষয়শ্রেণী:২০১৪-এ ইংরেজ ক্রিকেট
বিষয়শ্রেণী:২০১৪-এ আন্তর্জাতিক ক্রিকেট প্রতিযোগিতা
বিষয়শ্রেণী:মেরিলেবোন ক্রিকেট ক্লাব
বিষয়শ্রেণী:লন্ডনে ক্রিকেট
বিষয়শ্রেণী:ক্রিকেট খেলা
বিষয়শ্রেণী:সীমিত ওভারের ক্রিকেট খেলা
বিষয়শ্রেণী:লর্ডস ক্রিকেট গ্রাউন্ড
রাষ্ট্র অনুযায়ী তালিকা

এটি **দেশ অনুযায়ী তালিকার** একটি ধারাবাহিক পাতা। এই তালিকা সাধারণত সার্বভৌম দেশসমূহের সাথে সম্পর্কিত বিষয়ের অন্তর্ভুক্ত হয়েছে; তবে, সীমিত স্বীকৃতিপ্রাপ্ত রাষ্ট্রসমূহের নাথে সম্পর্কিত বিষয়ও রয়েছে।

## দেশের বিষয়ভিত্তিক নিবন্ধ
;মূল নিবন্ধ 

* প্রশাসনিক বিভাগ
* রাজনীতি

;অন্যান্য

* রাষ্ট্র এবং সরকারের বর্তমান নেতৃবৃন্দ
* নির্বাচনী ফলাফল
* পতাকা
* গোয়েন্দা সংস্থা
* আইনসভা
* সামরিক
* জাতীয় সংগীত
* জাতীয় রাজধানী
* জাতীয় সংবিধান
* জাতীয় প্রতীকসমূহ
* জাতীয় সরকার
* রাষ্ট্রীয় নীতিবাক্য
* কার্যালয়-ধারক
* রাজনৈতিক দল 
* সরকার ব্যবস্থা

## দেশ অনুযায়ী সাজানো বিষয়

* বিমানসংস্থা
* আয়তন
* যুদ্ধ
* প্রধান উপাসনা ক্ষেত্র
* সমাধিক্ষেত্র
* শহর
* শিক্ষা
* জরুরী গর্ভনিরোধ
* দ্বীপ
* মানচিত্র
* মেট্রো ব্যবস্থা
* মোনোরেল ব্যবস্থা
* সঙ্গীত ধরন
* জাতীয় উদ্যান
* সংবাদপত্র
* নোবেল বিজয়ী
* ঔপন্যাসিক
*সরকারী ভাষা
* ব্যক্তি
* জনসংখ্যা
* পতিতাবৃত্তি
* রেল পরিবহন
* রেল প্রতিষ্ঠান
* ধর্ম
* বিদ্যালয়
* শহরতলিসুলভ এবং কমিউটার রেল ব্যবস্থা
* টেলিভিশন
* ট্রাম এবং হালকা রেল পরিবহন ব্যবস্থা
* বিশ্ববিদ্যালয় এবং মহাবিদ্যালয়
* বিশ্ব ঐতিহ্যবাহী স্থানসমূহ

## অধিকাংশ দেশের জন্য তালিকা
*স্থানের নামের বিশেষণ কাঠামো
*সশস্ত্র বাহিনী
*জাতীয় প্রতীক
*দূরালাপনি সংযোগ নম্বর
*দেশের নামের ব্যুতপত্তি
*বিবাহবিচ্ছেদের হার
*এফআইপিএস কোড
*প্রাক্তন জাতীয় রাজধানী
*জিডিপি
*মাথাপিছু জিডিপি
*ঐতিহাসিক ইউএসডি বিনিময় হার
*মানব সম্পদ উন্নয়ন সূচক (এইচডিআই)
*আন্তর্জাতিক অবস্থান
*ইন্টারনেট টিএলডি
*আইওসি দেশসমূহের কোড
*আইওসি কোড
*প্রচলিত পদবি
*গণভোট
*সামাজিক অগ্রগতি সূচক
*বছর অনুযায়ী সার্বভৌম রাষ্ট্র
*সর্বোচ্চ কাঠামো
*শীর্ষ আন্তর্জাতিক Fhস্থান
*ইউএন সদস্য রাষ্ট্র
*ভোটদান ব্যবস্থা

## অন্যান্য
*ইইউ সদস্য দেশ
*Former countries in Europe after 1815
*আইকিউ
*জাহাজের উপসর্গসমূহ
*দেশ এবং রাজধানী পরিবর্তনের সময়রেখা

তালিকা
দেশ
মোশাররফ হোসেন (মুক্তিযোদ্ধা)

**মোশাররফ হোসেন** ১৯৩৫ সালে ঢাকায় জন্মগ্রহণকারী একজন মুক্তিযোদ্ধা। তিনি ১৯৭৩ সালে আওয়ামী লীগের সাংসদ নির্বাচিত হন। মুজিবনগর সরকারের স্বাস্থ্য পরিচালক ছিলেন ও মুক্তিযোদ্ধা সংগঠক ছিলেন। মিরপুরকে পাকিস্তানি কাছ থেকে মুক্ত করতে ভূমিকা রাখেন। ১৯৭০ সালে নির্বাচনে গোলাম আজমকে হারিয়ে মিরপুরের এমপি হন। মিরপুর, তেজগাঁও ও মোহাম্মদপুরের প্রথম সাংসদ তিনি। তার নামে মিরপুরের ‘ড. মোশাররফ হোসেন রোড’ নামকরণ হয়েছে। ২০১৩ সালে তার অবদানের স্বাধীনতা পুরস্কার পান। ২০১৪ সালের ২৭ জুলাই অ্যাপোলো হাসপাতালে মারা যান।

## তথ্যসূত্র

বিষয়শ্রেণী:২০১৪-এ মৃত্যু
বিষয়শ্রেণী:স্বাধীনতা পুরস্কার বিজয়ী
বিষয়শ্রেণী:প্রথম জাতীয় সংসদ সদস্য
বিষয়শ্রেণী:ঢাকা জেলার ব্যক্তি
বিষয়শ্রেণী:বাংলাদেশ আওয়ামী লীগের রাজনীতিবিদ
কেও

**কেও** বা **কেওমূল** এক ধরনের সপুষ্পক উদ্ভিদ। এর (বৈজ্ঞানিক নাম *Cheilocostus speciosus* বা *Costus speciosus*) ইংরেজিতে এটি 'Crêpe ginger', 'Malay ginger' এবং 'White costus' নামে পরিচিত। *Costus* গণভুক্ত উদ্ভিদগুলোর মধ্যে এটিই সম্ভবতঃ সবচেয়ে বেশি চাষ করা হয়। এটি দক্ষিণ এশিয়া ও এর আশপাশের অঞ্চলের উদ্ভিদ। বাংলাদেশ, ভারত ও চীন থেকে শুরু করে ইন্দোনেশিয়া ও কুইন্সল্যান্ড পর্যন্ত এর আদি বিস্তৃতি। পরে এটি মরিশাস, ফিজি, হাওয়াই, কোস্টা রিকা এবং ওয়েস্ট ইন্ডিজ পর্যন্ত বিস্তার লাভ করেছে।

এটি আদা গাছের সমগোত্রীয়। রাইজোম বা কন্দ থেকে এর বংশবৃদ্ধি ঘটে; এছাড়া পাখির মাধ্যমেও এর বীজের বিস্তারণ ঘটে। এই গাছের ফল পাখির খাদ্য। ভারতে এটি ভেষজ উদ্ভিদরূপে চাষ করা হয়। অনেক দেশে এটি শৌখিন ফুল হিসেবে লাগানো হয়, আবার অনেক দেশে এটি রাক্ষুসে উদ্ভিদরূপে বদনাম কুড়িয়েছে। চট্টগ্রামে এটি টিয়াটুই নামে পরিচিত

## আবাস
পথের পাশে নিচু জমিতে, খাল ও নদীর ধারে, স্যাঁতস্যাঁতে জঙ্গলে এটি ভাল জন্মে। কেও গাছে বর্ষার পরে সেপ্টেম্বরে ফুল আসে, ডিসেম্বর পর্যন্ত থাকে। লাল পুষ্পমঞ্জরীর উপর সাদা ফুল হয়।

## অন্যান্য নাম
বাংলায় একে কেও, কেওমূল, কেউ, কেমুক, বন্দুই, কুস্তা ইত্যাদি নামে ডাকা হয়। হিন্দিতে 'কেওকন্দ', সিংহলিতে 'থেবু', গুজরাটিতে 'পাকারমূলা', মারাঠিতে 'পুশকারমূলা', অসমীয়াতে 'জম লাখুটি', তামিল ভাষায় 'কোস্টাম', কানাড়া ভাষায় 'কোস্টা' এবং তেলুগু ভাষায় 'কোস্টামু'চট্টগ্রামের ভাষায় 'টিয়াটুই',নামে একে ডাকা হয়।

## ছবিঘর

File:Costus speciosus (1).jpg|লাল পুষ্পমঞ্জরী; সিলেট, বাংলাদেশ 
File:Costus speciosus (4).jpg|কেও পাতা; সিলেট, বাংলাদেশ 
File:Costus speciosus (7).jpg|খালের পাশে কেও; সিলেট, বাংলাদেশ 
File:Costus speciosus (9).jpg|পানির উপর ঝুঁকে আছে কেওগাছ; সিলেট, বাংলাদেশ 
Image:Flower I IMG 9605.jpg|কেওফুল; ভারত
Image:Flower & leaves I IMG 9608.jpg|কেওফুল ও পাতা; ভারত 
Image:Costus_speciosus_Guadeloupe.JPG|কেও বাগান 
Image:Starr_030807-0069_Costus_speciosus.jpg|হাওয়াই দ্বীপে কেও 


## তথ্যসূত্র

## বহিঃসংযোগ

*Horticultural Info
*FloriData Info Page

বিষয়শ্রেণী:গুল্ম
বিষয়শ্রেণী:উদ্ভিদ
বিষয়শ্রেণী:বাংলাদেশের উদ্ভিদ
বিষয়শ্রেণী:গাছ
বিষয়শ্রেণী:সপুষ্পক উদ্ভিদ
বিষয়শ্রেণী:ভারতীয় উপমহাদেশের উদ্ভিদকুল
বিষয়শ্রেণী:ক্রান্তীয় এশিয়ার উদ্ভিদকুল
বিষয়শ্রেণী:চীনের উদ্ভিদ
বিষয়শ্রেণী:কুইন্সল্যান্ডের উদ্ভিদ
দশক, শতাব্দী এবং সহস্রাব্দের তালিকা

নিচের তালিকায় ১৩,০০০ খ্রিস্টপূর্ব থেকে ৩০০০ খ্রিস্টাব্দ পর্যন্ত প্রতিটি দশক, শতাব্দী এবং সহস্রাব্দের জন্য আরও বিশদ বিবরণ সহ নিবন্ধগুলির সংযোগ রয়েছে।

__NOTOC__

## টীকা

## আরও দেখুন
* বছরের তালিকা
* বিশ্বের ইতিহাসের সময়রেখা
* সময়রেখার তালিকা
* কালনিরূপণবিদ্যা
* বছরের অন্যান্য অংশের জন্য দেখুন পঞ্জিকা এবং পঞ্জিকার তালিকা
* ঐতিহাসিক ঘটনাগুলির বিভিন্ন সংগঠনের জন্য ইতিহাস, সময়কাল অনুযায়ী ইতিহাস, এবং সময়কাল দেখুন।
* পূর্ববর্তী সময়ের জন্য, বিস্ফোরণের সময়রেখা, ভূতাত্ত্বিক সময়, বিবর্তনের সময়রেখা এবং লগারিদমিয় সময়রেখা দেখুন

বিষয়শ্রেণী:সময় অনুযায়ী তালিকা
বিষয়শ্রেণী:ঐতিহাসিক কালরেখা
বিষয়শ্রেণী:শতাব্দী
বিষয়শ্রেণী:দশক
বিষয়শ্রেণী:সহস্রাব্দ
বিষয়শ্রেণী:শতাব্দী অনুযায়ী তালিকা
বিষয়শ্রেণী:দশক অনুযায়ী তালিকা
হার্বার্ট গোল্ডস্টেইন

**হার্বার্ট গোল্ডস্টেইন** একজন মার্কিন পদার্থবিজ্ঞানী এবং আদর্শ গ্র্যাজুয়েট পাঠ্যবই *Classical Mechanics* এর রচয়িতা। 
তিনি সিটি কলেজ অব নিউ ইয়র্ক থেকে ১৯৪০ সালে বিএস এবং ম্যাসাচুসেট্‌স ইনস্টিটিউট অফ টেকনোলজি থেকে ১৯৪৩ সালে পিএইচডি ডিগ্রি অর্জন করেন। ১৯৪২ থেকে ১৯৪৬ সাল পর্যন্ত তিনি ম্যাসাচুসেট্‌স ইনস্টিটিউট অফ টেকনোলজির রেডিয়েশন ল্যাবরেটরীতে কর্মরত ছিলেন। ১৯৪৬ থেকে ১৯৪৯ সাল পর্যন্ত হার্ভার্ড বিশ্ববিদ্যালয় এর পদার্থবিজ্ঞান বিভাগের ইন্সট্রাক্টর ছিলেন। ১৯৫২ থেকে ১৯৫৩ সাল পর্যন্ত ব্র্যান্ডেইজ বিশ্ববিদ্যালয় এ পদার্থবিজ্ঞান বিভাগে ভিজিটিং সহযোগী অধ্যাপক হিসেবে কর্মরত ছিলেন। 

## তথ্যসূত্র

বিষয়শ্রেণী:কলাম্বিয়া বিশ্ববিদ্যালয়ের শিক্ষক
বিষয়শ্রেণী:হার্ভার্ড বিশ্ববিদ্যালয়ের শিক্ষক
বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:১৯২২-এ জন্ম
বিষয়শ্রেণী:২০০৫-এ মৃত্যু
বিষয়শ্রেণী:২০শ শতাব্দীর মার্কিন পদার্থবিজ্ঞানী
বিষয়শ্রেণী:ইহুদি মার্কিন বিজ্ঞানী
বিষয়শ্রেণী:মার্কিন অর্থোডক্স ইহুদি
বিষয়শ্রেণী:সিটি কলেজ অব নিউ নিউইয়র্কের প্রাক্তন শিক্ষার্থী
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিষয়শ্রেণী:২১শ শতাব্দীর মার্কিন ইহুদি
ফিলিয়া

**ফিলিয়া** হল ভালোবাসা বিষয়ক প্রাচীন চারটি গ্রীক শব্দের মাঝে অন্যতম, যাকে **"ভাতৃসুলভ ভালোবাসা"** অর্থে অনুবাদ করা হয়| ফিলিয়া, স্টর্জ, এগেপ ও ইরোস নামক এই চারটি ধারণা এ্যারিস্টটলীয় নিকোম্যাচিয়ান রীতিনীতির অন্তর্ভুক্ত, যাদেরকে অনুবাদ করার সময় সাধারণভাবে একত্রে "স্নেহের সম্পর্ক" বা বন্ধুত্ব হিসেবে লিখা হয়|

## অ্যারিস্টোটলের দৃষ্টিভঙ্গি
অ্যারিস্টটল তার গ্রন্থ সংকলনের অষ্টম এবং নবম খণ্ডে ফিলিয়ার উদাহরণ হিসেবে যে সকল সম্পর্ক দেখিয়েছেন তা হল, নবীন প্রেমিক, আজীবন বন্ধু, পাশাপাশি শহর, রাজনৈতিক ও ব্যবসায়িক চুক্তি, পিতামাতা ও সন্তান, নাবিক ও সৈনিক সহকর্মী, একই ধর্মের অনুসারী, একই সম্প্রদায়ের সদস্য এবং একজন মুচি ও তার খদ্দের|

## আরও দেখুন
* ভালোবাসা

## তথ্যসূত্র

## বহিঃসংযোগ

বিষয়শ্রেণী:ভালবাসার দর্শনশাস্ত্র
বিষয়শ্রেণী:গ্রিক শব্দ ও বাক্যাংশ
বিষয়শ্রেণী:ভালোবাসার দর্শন
জোসেফ পোলচিনস্কি

**জোসেফ পোলচিনস্কি** (১৬ মে, ১৯৫৪ - ২ ফেব্রুয়ারি, ২০১৮) ছিলেন একজন মার্কিন তাত্ত্বিক পদার্থবিজ্ঞানী।

## জীবনী
পোলচিনস্কি ১৯৫৪ সালের ১৬ মে নিউ ইয়র্কের হোয়াইট প্লেইনসে জন্মগ্রহণ করেন। তিনি ১৯৭৫ সালে ক্যালিফোর্নিয়া ইনস্টিটিউট অফ টেকনোলজি থেকে পদার্থবিজ্ঞানে ব্যাচেলর ডিগ্রি অর্জন করেন। তিনি ১৯৮০ সালে ইউনিভার্সিটি অব ক্যালিফোর্নিয়া, বার্কলে থেকে পদার্থবিজ্ঞানে পিএইচডি ডিগ্রি অর্জন করেন। তিনি ১৯৮০ থেকে ১৯৮২ সাল পর্যন্ত স্ল্যাক ন্যাশনাল অ্যাক্সিলারেটর ল্যাবরেটরী এ এবং ১৯৮২ থেকে ১৯৮৪ সাল পর্যন্ত হার্ভার্ড বিশ্ববিদ্যালয় এ রিসার্চ অ্যাসোসিয়েট হিসেবে কাজ করেন। তিনি ১৯৮৪ সালে ইউনিভার্সিটি অব টেক্সাস অ্যাট অস্টিন এ পদার্থবিজ্ঞানের সহকারী অধ্যাপক হিসেবে যোগদান করেন। তিনি ১৯৮৭ সালে সহযোগী অধ্যাপক এবং ১৯৯০ সালে অধ্যাপক পদে উন্নীত হন। তিনি ১৯৯২ সাল থেকে ইউনিভার্সিটি অব ক্যালিফোর্নিয়া, সান্তা বারবারার পদার্থবিজ্ঞানের অধ্যাপক হিসেবে কর্মরত। তিনি ১৯৯৭ সালে আমেরিকান ফিজিক্যাল সোসাইটির ফেলো, ২০০২ সালে আমেরিকান অ্যাকাডেমি অব আর্টস অ্যান্ড সায়েন্সেস এর ফেলো এবং ২০০৫ সালে ন্যাশনাল অ্যাকাডেমি অব সায়েন্সেস এর সদস্য নির্বাচিত হন। 

## তথ্যসূত্র

বিষয়শ্রেণী:১৯৫৪-এ জন্ম
বিষয়শ্রেণী:২০১৮-এ মৃত্যু
বিষয়শ্রেণী:মার্কিন পদার্থবিজ্ঞানী
বিষয়শ্রেণী:তাত্ত্বিক পদার্থবিজ্ঞানী
বিষয়শ্রেণী:স্ট্রিং তাত্ত্বিক
বিষয়শ্রেণী:ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী
বিষয়শ্রেণী:ক্যালিফোর্নিয়া বিশ্ববিদ্যালয়, সান্তা বারবারার শিক্ষক
বিষয়শ্রেণী:মস্তিষ্কের টিউমার থেকে মৃত্যু
বিষয়শ্রেণী:পোলীয় বংশোদ্ভূত মার্কিন ব্যক্তি
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:নিউ ইয়র্ক (অঙ্গরাজ্যের) বিজ্ঞানী
জুন জন সাকুরাই

**জুন জন সাকুরাই** একজন জাপানি-মার্কিন পদার্থবিজ্ঞানী। 
তিনি জনপ্রিয় গ্র্যাজুয়েট পাঠ্যবই *Modern Quantum Mechanics* (১৯৮৫-মরণোত্তর) and অন্যান্য পাঠ্যবই *Invariance Principles and Elementary Particles* (১৯৬৪) and *Advanced Quantum Mechanics* (১৯৬৭) এর রচয়িতা।

## জীবনী
সাকুরাই ১৯৩৩ সালের ৩১ জানুয়ারি টোকিওতে জন্মগ্রহণ করেন। তিনি হার্ভার্ড বিশ্ববিদ্যালয় থেকে ১৯৫৫ সালে সুম্মা কাম লডসহ স্নাতক হন। তিনি কর্নেল ইউনিভার্সিটি থেকে ১৯৫৮ সালে পিএইচডি ডিগ্রি অর্জন করেন। তিনি ইন্সটিটিউট ফর অ্যাডভান্সড স্টাডিতে এক বছর ডক্টরেটোত্তর গবেষণা করেন। তিনি ১৯৫৯ সালে শিকাগো বিশ্ববিদ্যালয় এ সহকারী অধ্যাপক হিসেবে যোগদান করেন এবং ১৯৬৪ সালে অধ্যাপক পদে উন্নীত হন। তিনি ১৯৬৪ সালে আমেরিকান ফিজিক্যাল সোসাইটির ফেলো নির্বাচিত হন। তিনি ১৯৭০ সালে ইউনিভার্সিটি অব ক্যালিফোর্নিয়া, লস অ্যাঞ্জেলস এর পদার্থবিজ্ঞান বিভাগে যোগদান করেন। 

## তথ্যসূত্র

বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কর্নেল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ক্যালিফোর্নিয়া বিশ্ববিদ্যালয়, লস অ্যাঞ্জেলসের শিক্ষক
বিষয়শ্রেণী:শিকাগো বিশ্ববিদ্যালয়ের শিক্ষক
বিষয়শ্রেণী:জাপানি বংশোদ্ভূত মার্কিন ব্যক্তি
বিষয়শ্রেণী:জাপানি বংশোদ্ভূত মার্কিন শিক্ষাবিদ
বিষয়শ্রেণী:১৯৩৩-এ জন্ম
বিষয়শ্রেণী:১৯৮২-এ মৃত্যু
বিষয়শ্রেণী:২০শ শতাব্দীর মার্কিন পদার্থবিজ্ঞানী
বিষয়শ্রেণী:কণা পদার্থবিজ্ঞানী
বিষয়শ্রেণী:নিউ ইয়র্ক (অঙ্গরাজ্যের) বিজ্ঞানী
থু'উ-ব্ক্বান

**থু'উ-ব্ক্বান** () তিব্বতী বৌদ্ধধর্মের দ্গে-লুগ্স ধর্মসম্প্রদায়ের একটি অন্যতম প্রধান অবতারী লামার উপাধি বিশেষ।

## তালিকা

## তথ্যসূত্র

বিষয়শ্রেণী:তিব্বতী বৌদ্ধ উপাধি
বিষয়শ্রেণী:গেলুগ
জন ডেভিড জ্যাকসন

**জন ডেভিড জ্যাকসন** একজন কানাডীয়-মার্কিন পদার্থবিজ্ঞানী।

## জীবনী
জ্যাকসন ১৯২৫ সালের ১৯ জানুয়ারি জন্মগ্রহণ করেন। তিনি ইউনিভার্সিটি অফ ওয়েস্টার্ন অন্টারিও থেকে পদার্থবিজ্ঞান ও গণিতে ব্যাচেলর অব সায়েন্স ডিগ্রি অর্জন করেন। তিনি ম্যাসাচুসেট্‌স ইনস্টিটিউট অফ টেকনোলজি থেকে ১৯৪৯ সালে পদার্থবিজ্ঞানে পিএইচডি ডিগ্রি অর্জন করেন। ১৯৫০ থেকে ১৯৫৭ সাল পর্যন্ত ম্যাকগিল বিশ্ববিদ্যালয় এর গণিতের সহকারী অধ্যাপক এবং সহযোগী অধ্যাপক হিসেবে কাজ করেন। ১৯৫৭ থেকে ১৯৬৭ সাল পর্যন্ত ইউনিভার্সিটি অফ ইলিনয় অ্যাট আর্বানা-শ্যাম্পেইন এর পদার্থবিজ্ঞানের সহযোগী অধ্যাপক এবং অধ্যাপক পদে কর্মরত ছিলেন। তিনি ১৯৬৭ থেকে ১৯৯২ সাল ইউনিভার্সিটি অব ক্যালিফোর্নিয়া, বার্কলে এর পদার্থবিজ্ঞান এর অধ্যাপক পদে কর্মরত ছিলেন। ১৯৯৩ সাল থেকে এই বিভাগের অধ্যাপক ইমেরিটাস হিসেবে নিযুক্ত হন। ১৯৭৮ থেকে ১৯৮১ সাল পর্যন্ত এই বিভাগের চেয়ারম্যানের দায়িত্ব পালন করেন। 

## তথ্যসূত্র

বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:ইউনিভার্সিটি অব ইলিনয় অ্যাট আর্বানা-শ্যাম্পেইনের শিক্ষক
বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির শিক্ষক
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:১৯২৫-এ জন্ম
বিষয়শ্রেণী:২০১৬-এ মৃত্যু
বিষয়শ্রেণী:মার্কিন নিউক্লীয় পদার্থবিজ্ঞানী
বিষয়শ্রেণী:মার্কিন বিজ্ঞান লেখক
বিষয়শ্রেণী:মার্কিন যুক্তরাষ্ট্রে কানাডীয় অভিবাসী
বিষয়শ্রেণী:কানাডীয় পদার্থবিজ্ঞানী
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:মার্কিন পাঠ্যপুস্তক লেখক
বিষয়শ্রেণী:তাত্ত্বিক পদার্থবিজ্ঞানী